
Parlamento lopor haya reforma fiseal y presupuesto 2020pareu 

BBO no lo aumenta y no lo conoce componente 
adicional den reforma fiscal 


BsNPWi 



ORANJESTAD - Te ainda 
ta existi un expectativa 
grandi riba e componen- 
tenan di e reforma fiscal. 
Te aworaki gobierno a di- 
vulga algun componente 
di dje, esunnan mas fabo- 
rabel. 

Pero te ainda e parti cu lo por 
resulta impopular no ta con- 
oci. Nan ta cambionan riba 
impuestonan pa gobierno 
por atende cu e presupuesto 
di pais Aruba pa 2020. 

Presupuesto 

Contestando pregunta di 
Bon Dia Aruba, minister di 
Finanzas y Asunto Econom- 
ico, Xiomara Ruiz-Maduro, 
a declara cu e reforma fiscal 
ta canando su proceso legal. 
Ainda e ta na Raad van Ad- 
vies (RvA) pa duna su con- 
seho. Igualmente e instancia 
aki ta bezig cu e presupuesto 
2020 y -segun informacion 
cu e matutino aki a compila- 


eventualmente e presupuesto 
lo wordo trata entrante otro 
luna. 

Di su banda e mandatario 
a bisa cu e dos leynan men- 
ciona ta bay cana hunto, y 
probablemente tur dos, tanto 
e cambionan riba e ley di e 
reforma fiscal y presupuesto 
2020, lo yega hunto na Parla- 
mento. "Pasobra tur dos tin di 
haci cu otro,” el a bisa. 

E presupuesto aki ta bay con- 
oce cambio riba e manera cu 
e ta hinca den otro. E cam- 
bionan aki ta encera cu par- 
lamento di Aruba ta bay haya 
un miho bista pa medio di 
grafico y splicacion, pa asina 
facilita su interpretacion. 
Asina nos organo legislativo 
por haya un miho bista di nos 
sistema y situacion fmanciero 
di pais Aruba. E1 a sigura cu 
e forma aki ta bay duna mas 
realce na e informacion ac- 
cesibel na Parlamento. 


Pa trece un tiki di trankilidad 
na e expectativa cu ta existi 
riba e componentenan di e 
reforma fiscal, Ruiz-Maduro 
a delanta cu ‘no lo tin cam- 
bionan drastico’. A lo menos 
no cambio cu lo por sorpresa 
bo y cu bo lo bisa como ciu- 
dadano: ‘E gobierno aki a bin 
cu algo completamente dife- 
rente’. E mandatario a descar- 
ta un sorpresa di e magnitud 
aki den e reforma fiscal, sigur 
no den e fase dos di e reforma 
aki. 

Futuro di BBO 

Den e fase dos (2) di e refor- 
ma fiscal cu gobierno a yega 
di presenta aña pasa, tabata 
premira kico lo bira e futuro 
di BBO. Den e segundo fase 
di e cambio di reforma fiscal, 
gobierno ta indica cu esaki 
no ta bay afecta BBO, ya cu e 
decision ey no a wordo tuma. 
“Nos no ta cla ainda como 
pais pa e decision ey”, el a 


bisa. 

Kiermen cu e BBO ta keda 
den e situacion cu e ta actu- 
almente. Pues e mandatario 
a confirma no lo tin cambio 
di tarifa y tampoco den su 
componentenan. Pa medio 
di e noticia aki e mandatario 
tambe a purba di trece mas 
trankilidad, ya cu e asunto di 
BBO su futuro y cambionan, 
tabata uno basta anticipa y cu 
a genera hopi inkietud, spe- 
cialmente cerca gremio com- 
ercial. 

Cu un 'no' rotundo, Ruiz- 
Maduro a bisa cu como go- 
bierno responsabel, nan ta 
indica adelanta cu e BBO ta 
forma parti di e fase dos di e 
reforma fiscal. Pero nan no a 
alcansa pa bin cu cambio riba 
dje. Cu esaki e kiermen cu e 
parti di cambio riba BBO ta 
kita for di e fase aki di e refor- 
ma fiscal. “Hopi hende taba- 
tin pregunta cu si esey ta bini. 


anto nos no ta prepara p’e,” el 
a declara. 

Reforma fiscal 

E reforma fiscal manera go- 
bierno a concipia esaki, es- 
aki ta consisti di cuater fase. 
Aworaki nan ta trahando riba 
implementacion di e segundo 
fase, y nan lo conoce algun 
cambio, manera el a indica 
caba. Pero den e cambio riba 
e reforma fiscal, gobierno ta 
sigui traha riba e di tres y cua- 
ter fase. 

E mandatario a reconoce cu 
berdad como gobierno nan 
a cuminsa duna di conoce e 
parti beneficioso di e reforma 
fiscal net prome cu fm di aña. 
E tabata un forma pa asina 
nos tur, tanto gremio como 
comunidad den general, por 
tin un aliento. Pero un meta 
tras di dje tambe ta -segun e 
minister en cuestion- pa pur- 
ba cambia e pensamento cu 
reforma fiscal ta algo malo. 
“No! Reforma fiscal ta algo 
bon pa e pais aki,” el a indica. 

Ruiz-Maduro a reitera cu pa 
medio di e reforma fiscal nos 
ta bayendo den un sistema 
‘mas simpel y mas husto’ pa 
nos pais. Sinembargo e cam- 
bionan fiscal of implemen- 
tacion di impuesto, semper 
ta trece cune cu un grupo ta 
keda contento y otro menos 
contento. 

Pero den e caso aki e kier bisa 
cu for di un bista mas amplio, 
e reforma fiscal ta pa yuda 
cada un di e grupo ey. “Nos ta 
buscando e balans cu Aruba 
tin mester como pais,” el a 
agrega. Segun e mandatario, 
nos sistema fiscal tin compo- 
nentenan cu ta hopi anticua; 
y mester di adaptacion y cam- 
bio. 

Na fmal di su declaracion, 
Ruiz-Maduro a compromete 
su mes di bin cu mas infor- 
macion unabes cu e tin e 
conseho di e organo di con- 
sultoria (RvA) riba e parti di 
e siguiente fasenan di e refor- 
ma fiscal. Pero tambe e lo bin 
dilanti pa duna un splicacion 
pa locual ta presupuesto di 
pais Aruba, cu ta bay conoce 
cambio, manera el a anuncia 
ariba. E1 a pidi comunidad 
pa keda un rato pendiente, 
ya cu gobierno lo bini cu in- 
formacion completo pa tur 
hende lo por ta debidamente 
informa. 

Censo 2020 lo ta instrumento principal pa SDGs 



ORANJESTAD - Ayera 
mainta Central Bureau 
Statistic Aruba (CBS) a 
haci un conferencia di 
prensa pa anuncia ofi- 
cialmente e aña di Censo, 
den cual ta haci un conteo 
di poblacion y vivienda 
manera cada 10 aña, pa 
conta tur esunnan cu ta 
biba na Aruba. 

Communications officer Da- 
mara Rasmijn a splica ayera 
cu e proposito di esaki ta pa 
contesta tres pregunta car- 
dinal, cual ta: cu ken nos ta? 
Cuanto nos ta? Con nos ta 
biba? 

Tambe el a menciona cu e aña 
aki nan lo cuminsa imple- 


menta e metanan di desaroyo 
sostenibel (SDG’s). Di esaki, 
Rasmijn a declara cu CBS ta 
duna su aporte pa motibo cu 
un censo ta wordo usa como 
instrumento principal tambe 
pa colecta data, cu ta encera 
calculacion di indicadornan 
di SDG’s. 

Rasmijn a comenta cu dife- 
rente pregunta ta wordo haci 
pa por haya contestanan riba e 
metanan aki, cu tin di haci cu 
educacion of economia, por 
ehempel. Esey nan ta hinca 
den cuestionario di censo y 
asina e grupo di SDG’s tambe 
por haya informacion pa por 
calcula con e indicadornan 
aki ta na Aruba. 


Manera a keda conoci varios 
luna pasa, censo lo tuma luga 
di 1 pa 10 di october di e aña 
aki. Tin aproximadamente 
47.000 punto di adres cu nan 
teller of encuestadonan lo 
bay bishita. Di esaki Rasmijn 
a expresa cu nan a haci un tra- 
bou continuo aña pasa di cas 
pa cas, pa wak cuanto adres 
tin compara cu 10 aña pasa, 
pa asina tin un idea di cuanto 
hogar nan mester acerca. 

Pa luna di april y mei, Ras- 
mijn a informa cu lo haci e 
mesun trabou, pa motibo cu 
den comparacion cu juli di 
aña pasa, ta visibel caba cu tin 
hopi cas cu a bin extra tambe. 

Den preparacion di e censo. 


Rasmijn a expresa cu nan a 
acerca pa varios compania pa 
loke ta trata e parti di mer- 
cadeo, pa asina nan por infor- 
ma comunidad di un miho 
manera posibel riba e impor- 
tancia riba Censo 2020. Asina 
tambe pa duna informacion 
riba topiconan cu por haya 
den cuestionario. 

Tocante e proyecto piloto cu 
nan a haci na luna di october 
di aña pasa, un di e puntonan 
cu a bin dilanti ta cu hogar- 
nan lo prefera tin un lista di 
informacion pa nan por pre- 
para prome cu e teller yega na 
nan cas. “Esaki lo haci cu en- 
trevista cu e teller ta bay mas 
lihe tambe”, el a afirma. 

Den comparacion cu aña 
2010, nan ta bay tin sola- 
mente cinco tell center den 
e censo aki, pa motibo cu 
Aruba ta wordo parti den 
cinco pida, San Nicolas, San- 
ta Cruz, Paradera, Oranjestad 
y Noord. E biaha aki nan ta 
buscando un localidad cen- 
tral unda lo bay tin personal 
di CBS durante full e censo 
y tambe ekipo di encuesta- 
donan. Ademas si ciudada- 
nonan tin algun pregunta y 
kier algun splicacion, tambe 
por yega na e tell center aki. 
Edificio di CBS di Sun Plaza 
lo keda como esun central. 

Na e momentonan aki, CBS 
ta buscando e cantidad di 
1.000 encuestado y 200 en- 
cuestado di reserva. Rasmijn 
a comenta cu e plan pa nan lo 
cuminsa ta desde juni y juli 


E1 a haci un yamado pa tur 
hende cu kier aplica pa bira 
un encuestado subi riba e 
website di CBS y yena e for- 
mulario. 

E rekisitonan cu mester tin 
pa aplica pa esaki ta cu e per- 
sona mester maneha un tab- 
let, lesa, skirbi y papia papia- 
mento, Ingles, Hulandes y 
Spaño. Apart mester tin un 
diploma di Mavo, ta residen- 
te di Aruba, un rijbewijs va- 
lido y un medio di transporte, 
pa motibo cu den 10 dia cada 
encuestado mester bishita 40 
adres. 

Rasmijn a bisa cu encuesta- 
donan ta bay haya tres train- 
ing, cu lo cuminsa na augus- 
tus cu un duracion di cinco 
siman y ta di caracter obliga- 
torio. Esaki pa motibo cu si 
un di nan no haci algun di 
e tres, no por subi riba caya. 
Ademas mester ta disponibel 
den henter proceso di censo. 

E1 a menciona cu lo cuminsa 
publica e resultadonan pre- 
liminar di censo 2020 na fm 
di october y pa maart 2021 
tambe lo publica e resulta- 
donan defmitivo. 

Pa fmalisa, el a trece dilanti 
cu e entrevista cu encuesta- 
donan lo haci pa cada adres 
lo tin un duracion di 30 min- 
uut aproximadamente, de- 
pende di e tipo di persona. 
Por ehempel si ta un persona 
pensionado lo haya menos 
pregunta, pa motibo cu parti 
di labor ta cay afo. 

Proyecto di Formacion Social pa yuda hoben haya su caminda 





ORANJESTAD - Forma- 
cion social SVT (Sociale 
Vormings Traject) na 
marinierkazerne Sava- 
neta ta preparando pa e 
programa 2020. Nan ta cu- 
rasha pa hobennan cu ta 
interesa inscribi y por tin 
otro oportunidad den co- 
munidad. 

Coordinador Sociale Vorm- 
ing, Jessica Ras a duna di 
conoce cu e grupo di aña pasa 
(2019) a pasa a cuminsa cu 
20 hoben, di cual 10 di nan 
actualmente ta haciendo e 
proyecto. Nan ta satisfecho 
cu esaki. 

Nan a fmalisa e prome parti 
cu exito y awo ta coriendo 
e parti di stage te cu luna di 
april. E 10 hoben ta haya dife- 
rente curso di Enseñanza pa 
Empleo. Ras ta expresa cu 
den e caso aki nan ta bisa cu 
10 no ta un number abou. 

“Bo ta traha cu hobennan 
anto pa motiva nan ta keda 
dificil. Tambe den e prome 
parti ora a cuminsa, e prome 
siman algun ta cay afo tambe, 
pues ta un custumber. E ta 
un cambio di bida, un otro 
comunidad”, Ras a splica. 

Na kazerne nan no tin ‘un 
bida dushi mas’. Nan tin cu 
lanta 5am y haci nan cierto 
tarea, anto esey ta keda difi- 
cil pa e hoben adapta. Na 
comienso tabata hopi, pero 
despues a haya hende cu a cay 


afo. “Nos ta satisfecho cu ta 
10 a keda pasobra e ta 50% 
pues e ta bon.” 

Pa 2020 a haya e fecha di 25 
februari pa cuminsa cu e gru- 
po. Nan a cuminsa for di aña 
pasa cu e parti di inscripcion 
y awo ta bezig promociona- 
ndo e grupo, hoben of may- 
ornan cu tin hoben por wak 
cu e proyecto ta uno positivo 
pa nan. 

Formacion social ta pa e ho- 
ben cu no ta haciendo nada 
na cas of ta na cas constan- 
temente, of riba caya. Nan 
ta conseha pa bin aplica pa e 
hoben mas pronto posibel, pa 
motibo cu tin algun proce- 
dura pa nan por participa den 
e proyecto. 

A base di nan inscripcion nan 
ta haya mas informacion y ta 
cuminsa cu actividad dia 25 
di februari. Ras ta comparti 
cu mayornan ta hunga un 


rol importante pa motiva e 
hoben. Tin cierto hoben cu 
ta mira cu no tin interesa pa 
participa, pero nan ta mira 
cu tin actividad y experiencia 
cu ora nan haci e actividad 
fisico, nan ta wak e kazerne 
diferente. 

A puntra Ras kico ta opcion 
cu e hoben tin despues di 
participa den un proyecto 
asina. Ras ta contesta cu esa- 
ki ta varia, pasobra tin algun 
hoben cu kier haci e parti di 
Arumil, pero locual ta pasa 
cu kazerne ta keda exigi cu pa 
drenta mester tin diploma. 

Pa motibo di esaki, nan ta 
keda motiva e hoben cu si tin 
diploma pa keda scol, pa asina 
por drenta den seleccion di 
parti di Arumil. E1 a mencio- 
na un hoben cu tabata gusta 
e parti di kazerne y militar. 
E ta bayendo scol anochi y ta 
positivo pasobra e kier drenta 
Arumil. 

Ras ta duna di conoce cu tin 
hoben cu kier haci esey y tin 
algun cu ta bay traha despues 
di e proyecto. “Na e luga cu 


nan stage, nan ta wak kico 
nan kier haci of si na e me- 
sun stageplek nan ta haya 
trabou. Nan ta keda busca e 
interes cu nan tin. Tin hopi 
cu kier bay scol bek y nan ta 
bay busca informacion. E ta 
keda na cada hoben pa dicidi 
kico nan kier haci despues di 
e trayecto.” 

Pa e hobennan cu tin awo, 
nan ta bay guia esunnan cu ta 
bay cuminsa cu e trayecto. E 
ta bisa cu nan ta haya esaki un 
motivacion pa nan mes, pa 
motibo cu nan kier wak cara 
nobo. Pero nan ta motiva pa 
ora e grupo cuminsa y ta un 
reto pa nan tambe. 

Tambe tin di nan cu a pasa 
den e mesun proyecto y nan 
ta bin papia cu e grupo pa 
duna nan palabra di nan ex- 
periencia. “E ta bon pa asina 
nan mira e proceso di otro y 
mira nan como un role mod- 
el. Pa asina e bira mas trankilo 
y ta custuma. Di e forma aki e 
ta bay miho.” 

E proyecto ta pa hende 


Sinembargo e ta bisa cu tin cu 
sigui pusha y no demotiva. E 
inscripcion por bay person- 
almente of yama oficina na 
522-5352 pa haci afspraak of 
via email na info.formacion- 
social@gmail.com. Tambe 
riba nan pagina di Facebook 
Formacion Social SVT. 


E duracion di proyecto ta pa 
un aña largo, durante cual e 
hoben ta keda den kazerne 
pa 4 luna y despues ta bay 8 
luna pa stage y haya diferente 
curso. 


Pa fmalisa, Ras a bisa cu SVT 
por ta un trampolin y chens lo 
bira mas grandi pa por drenta 
Arumil of haya mas experi- 
encia den trabou. Pa ora nan 
caba nan ta mas stabiel y por 
haya un trabou mas lihe. 


homber entre 18 cu 24 aña 
di edad. El a enfatisa cu no ta 
solamente pa dropout, pero 
pa hoben cu a fmalisa un stu- 
dio caba, manera un Mavo of 
EPB cu ‘no a haya chens eyfo’ 
y tin interes pa Arumil, pero 
no ta drenta lihe. 

Naomi Werleman-Richards diAruha Children’s Museum 

“Esaki lo bay ta pa mucha y pa famia, un luga cu ta 

falta na Aruba” 




ORANJESTAD - E ciu- 
dadnan mas importante 
rond di mundo ta orguy- 
oso di tin museonan cu e 
miho obra di arte na nivel 
mundial, pero tambe tin 
espacio pa generacionnan 
nobo siña hunga cu col- 
ornan, forma y experien- 
cia sensorial: museo pa 
muchanan. 

Por ehemplo, na New York, 
Brooklyn Children’s Mu- 
seum a ser crea na 1899 pa 
educa e muchanan riba var- 
iedad di cultura y promove 
respet pa su bisiñanan, tabata 
e prome museum di su espe- 
cie rond di mundo. 

Pronto Aruba lo conoce su 
mesun museo pa mucha 
“Aruba Museum of Play” na 
unda tur cos lo ta “hands-on” 
y interactivo, e muchanan lo 
por explora e museo na nan 
mesun tempo y na nan me- 
sun manera hunto cu nan 
mayornan, famianan y ami- 
gonan. E muchanan por mi- 
shi, hunga, subi, kruip y ex- 
perimenta den cada un di e 
exhibishonan cu lo tin den e 
museo. 

Durante un entrevista special 
cu Bon Dia Aruba a tene cu 
Naomi Werleman-Richards, 
miembro di Stichting Aruba 


Museum of Play el a splica 
cu esaki lo bay ta un museo 
pa mucha desde baby te cu 12 
aña di edad. 

Werleman a trece dilanti cu 
esaki ta un luga manera tur 
hende sa un museo ta un 


luga na unda hende ta drenta 
y no mag di mishi cu nada, 
pero esaki ta bay ta un luga 
pa muchanan unda por me- 
dio di hunga por siña cos, lo 
tin area cu awa, planta mata, 
area di subi y baha, dress up 
area pa asina yuda muchanan 
desaroya habilidadnan funda- 
mental, stimula nan creativi- 
dad, curiosidad y ta duna nan 
e gana pa siña cual nan lo hiba 
cu nan pa resto di nan bida. 

Tambe, Werleman a co- 
menta cu un co-fundador 
di e museo, Reuella Berg a 
bishita un museo pa mucha 
na Charleston South Caro- 
lina na 2018 cu su 2 yuinan. 
Eynan nan por a mira con e 
muchanan a disfruta henter 
un mainta y alavez a siña den 
diferente area manera arte, 
sciencia, humanidad, y tur 
esakinan den un ambiente 
crea specialmente pa nan. 
For di eynan a bin cu e idea 
pa trece algo asina na Aruba 
pa asina tur mucha na Aruba 
tambe por experencia algo 
unico crea pa nan. 

Asina mes, Werleman a ex- 
presa cu na 2019 a cuminsa 
cana e caminda pa wak con 
por hasi esaki un realidad pa 
Aruba y na November 2019 
e fundacion “Aruba Muse- 
um of Play” a wordo funda 
oficialmente. E fundacion 
ta conta cu un directiva di 
7 persona local y dispuesto 


pa traha pa asina por re- 
alisa e proyecto aki pa tur e 
muchanan di Aruba. 

Ademas, e fundacion ya 
caba ta forma parti di e “As- 
sociation of Children’s Mu- 
seum” cu actualmente tin 
425 museo di mucha na 20 
diferente pais y cu ta com- 
parti nan experencia, conoce- 
mento y ta yuda otro pa asina 
realisa mas museo di mucha 
den mas pais rond di mundo. 

Na e momentonan aki, Wer- 
leman a duna di conoce cu 
nan ta bezig cu comercian- 
tenan of algun otro persona 
cu tin interes pa bira realidad 
e proyecto ató, te awor nan 
tin e localidad, pero nan ta 
den tramite pa remodela y 
rediseña esey nan mester di 
sponsors cu lo desea di par- 
ticipa den esaki. 

“Esaki ta hopi great, pasobra 
ta pa muchanan y pa famia, 
un luga cu ta haci hopi falta 
aki na Aruba”, Werleman a 
declara, y tambe el a comenta 
cu di e manera aki e famianan 
por sali y haci algo hunto. 

Di mesun manera, el a bisa cu 
ta hopi importante pa stimula 
e muchanan pa pensa, pa ta 
creativo y esey ta un area cu 
e ta kere cu nan lo beneficia 
di esaki den futuro , duna pa 
e muchanan e deseo pa siña 
cosnan nobo. 

Brasil: Jair Bolsonaro a aumenta salario minimo un biaha mas 



BRASILIA (Infobae) - cu un costo di 2.130 miyon di spera. 

Presidente di Brasil, Jair real (515 dollar) pa Estado 

Bolsonaro, a anuncia un na 2020, cu e meta di com- Despues di un reunion cu 
aumento adicional di sala- pensa un rapido inflacion minister di Economia, Paulo 
rio minimo pa e aña aki, di december cu no tabata Guedes, e presidente a bisa 


cu lo presenta un decreto 
na Congreso pa autorisa un 
salario minimo di 1.045 real 
pa luna desde 1 di februari, 
un aumento di seis real riba 
e cantidad estableci na fm di 
december. 

Siman pasa, instituto nacio- 
nal di estadistica a mustra cu 
indicado di inflacion INPC, 
utilisa como base pa e cam- 
bionan di salario minimo, a 
termina 2019 riba e expecta- 
tivanan. Gobierno a informa 
siman pasa cu inflacion di 
2019 tabata 4,31%, un ci- 
fra superior tanto na esun di 
aña 2018 3,75% como esun 
cu mercado tabata spera di 
4,13% y e mesun Gobierno 
di 4,1%. 

E decision lo tin un impacto 
grandi riba e fmanzas publico 
di Brasil, ya cu beneficio es- 


tatal tin vinculo cu salario 
minimo. 

“Presidente a defende e 
cumplimento di loke Consti- 
tucion ta regarda, cu ta garan- 
tisa preservacion di poder di 
compra di salario minimo”, 
minister di Economia, Paulo 
Guedes a splica. 

Di acuerdo cu e titular di 
e cartera di Economia, e 
problema a establece den e 
proyeccion mas optimista pa 
inflacion na 2019, cual Go- 
bierno tabata conta cune dia 
31 di december, a keda bou di 
inflacion real aña pasa. 

E decision nobo di Bolsonaro 
ta ubica e reahuste di salario 
minimo di 4,7% riba e cifra 
di inflacion como tabata e in- 
teres di e lider ultraderechista 
na december. 


Caravana di migrante Hondureño a sali pa Merca 



SAN PEDRO SULA 
(EFE) - Un grupo di mi- 
grante Hondureño a sali 
ayera diaranson na e pun- 
to di Agua Caliente, fron- 
tera cu Guatemala, como 
parti di un caravana bay- 
endo Merca despues di 
un convocatorio haci via 
rednan social tres siman 
atras. 

E migrantenan, mas di un 
miyon, a sali di stacion di bus 
di e ciudad di San Pedro Sula, 
nort di Honduras, cu un ban- 
dera di e pais y cu canticanan 
como Tuera JOH’ (Juan Or- 


lando Hernandez, presidente 
Hondureño) entre otro. 

E grupo a concentra desde 
prome oranan di diamars ul- 
timo na e terminal di bus cu e 
idea di sali den caravana, aun- 
ke den principio no tabatin 
cla si lo sali via Agua Caliente 
of Corinto, otro punto fron- 
tera cu Guatemala. 

Despues di varios debate cu e 
ex-diputado Bartolo Fuentes, 
di partido Libertad y Refun- 
dación (Libre), cu su coordi- 
nador general ta e ex-presi- 
dente Hondureño Manuel 


Zelaya, un grupo di alrededor 
di 200 migrante a dicidi di 
bay na Corintio, den depar- 
tamento Caribeño di Cortes. 

Mayoria di e personanan den 
e caravana a sali ayera for di 
Agua Caliente, den departa- 
mento di Ocotepeque. 

Den e mobilisacion masivo, 
tin hopi muhe y mucha, hen- 
de cu incapacidad, entre nan 
un homber cu 10 aña pasa un 
trein a mutila su pia banda 
drechi na Mexico, segun a re- 
lata pa periodistanan. 


Centenares di efectivo militar 
a vigila e terminal di bus du- 
rante henter anochi, mientras 
e migrantenan tabata drumi 
den areanan berde of acera di 


e instalacion di transporte cu 
desde San Pedro Sula ta hiba 
pa diferente destino di e pais. 


Peru: Lo deporta 5 turista y otro lo bay huicio 
pa daño na Machu Picchu 


CUSCO (Infobae) - Cin- 
co di e seis turista stranhe- 
ro deteni pa autoridadnan 
Peruano diadomingo ulti- 
mo pa motibo di dañonan 
na ciudad Inca di Machu 
Pichu, lo bay ta deporta y 


otro lo bay huicio, pa trata 
di saca un piedra. 

Diadomingo ultimo auto- 
ridadnan a detene Nahuel 
Gómez, di 28 aña di nacio- 
nalidad Argentino, hunto 


cu e Frances Marion Lucie 
Martmez (di 26), e Chileno 
Favián Eduardo Vera (30), 
Brasileñonan Cristiano Da 
Silva Ribeiro (30) y Magda- 
lena Abril (20) y tambe Ar- 
gentino Leandro Sactiva (32). 


Gomes a confesa pa autori- 
dadnan di a saca un piedra di 
un muraya di e ciudadm cu a 
cay desde un haltura di ‘seis 
meter’ y a haci un ‘buraco 
den e vloer’ di Templo del 
Sol, polis a informa. 

Ley Peruano ta establece cas- 
tigo di por lo menos 4 aña pa 
atentado contra patrimonio 
cultural. 

Autoridadnan a hiba e cinco 
detenido pa Unidad di Sigu- 
ridad di Estado di Cusco, 80 
kilometer di Machu Pichu, 
unda autoridadnan di mi- 
gracion y poder hudicial lo 
dicidi ki proceso nan lo sigui. 


co a sigura cu e cinco deteni- 
donan aki lo bay ta deporta, 
aunke no a duna detayenan 
ki dia. 

Segun autoridadnan, e seis 
turista a drenta diasabra ul- 
timo den e ciudad y a sconde 
pa keda durante anochi den 
su interior, un actividad pro- 
hibi. 

E seis turista detenido supu- 
estamente a drenta den zona 
prohibi den e ciudad y a daña 
e famoso Templo del Sol, 
construi cu bloki di granit 
seis siglo atras pa rendi culto 
na solo, e mayor deidad Inca. 
Parti di e construccion tin ac- 
ceso prohibi pa faborece su 
conservacion. 



Un portavos di polis di Cus- 















BçzNW« 


REGIONALl£ 


DIAHUEBS 16 JANUARI 2020 


Venezuela: Banda arma Chavista ta agredi pariamentarionan opositor 


(LaPatilla) - Gruponan di 
‘colectivo’ arma, considera 
paramilitar pa oposicion y 
gruponan di derecho hu- 
mano, a impedi entrada di 
e diputadonan opositor na 
Asamblea Nacional, unda 
presidente di Asamblea 
Juan Guaido a convoca un 
sesion ordinario pa dia- 
mars, pa despues pospone 
esaki pa ayera, pa evita 
problema cu un marcha 
Chavista. 

E choque a bin di tur manera 
ayera, cu forsanan militar y 
policial poniendo cerco alre- 
dedor di Palacio Legislativo y 


centenares di colectivo arma 
cu tur sorto di material, te 
na arma di candela, pa evita 
cu e parlamentarionan por a 
yega na nan luga di trabao. E 
delincuentenan a ataca e au- 
tonan den cual e diputadonan 
a trata di yega na edificio di 
Asamblea, cu palo, piedra, 
hasta cu tiro. E SUV den cual 
e segundo vice-presidente di 
Asamblea, Carlos Berrizbei- 
tia tabata hunto cu algun co- 
lega a haya un tiro cu a tumba 
henter e bentana patras. Un 
SUV di medio di prensa 
CNN tambe a keda alcansa 
pa bala. 


Ora a resulta imposibel pa 
yega na e luga di reunion, 
a opta pa bay na E1 Hatillo 
unda Asamblea a reuni den 
un amfiteatro di e municipio. 

Presidente interino di Vene- 
zuela, Juan Guaido a denun- 
cia cu e agresion contra e car- 
avana di diputado tabata un 
emboscada y cu “ Forza Arma 
tabata complice di e colec- 
tivonan arma.” Tambe Guai- 
do a comenta, riba e pregun- 
ta cu e ta kere cu el a perde 
tereno cu e Asamblea unda e 
no por drenta, cu esun cu a 
keda desenmascara y a perde 
tereno ta e dictadura, cu a ta 



agredi parlamentario, mae- sa kico nan por haci.” 
stro, y cu e dictadura ta pre- 
decible, “ayera ya nos tabata 


Puerto Rico: En espera di ayudo di gobierno Trump 



(NTN24) - Como 5.000 
persona ta refugia na aire 
liber cu nan nervio na 
punta pa e serie di ter- 
emoto cu a cuminsa mas 
di dos siman atras na 
Puerto Rico, na espera 
di cu presidente Donald 
Trump lo responde riba 
un yamada pa un declara- 
cion di desastre di parti di 
gobierno di e isla. 

Desde 28 di december mas di 
1.000 temblor a sacudi e teri- 
torio Mericano den Caribe, 
cu apenas dos aña pasa a keda 
devasta pa dos horcan tras di 
otro. 

Na Yauco, un di e muni- 
cipio den sur mas afecta pa 
e sismonan, decenas di per- 
sona ta drumi riba cot den e 
parkinglot di un stadion mu- 
nicipal, bao di tent blanco o 
e capanan blauw di e agencia 


di atende emergencia federal 
FEMA. 

Segun Red Sismico di Puerto 
Rico, den e prome simannan 
di januari a registra 1.104 sis- 


mo, di cual 186 tabata notabel 
pa e poblacion. En compara- 
cion, durante henter 2019 
tabatin 6.442 movimento di 
tera y solamente 62 cu por a 
nota. 


Te dialuna tabatin segun go- 
bierno 4.924 persona den 
28 refugio na 14 municipio. 
No tin cifra di structura 
afecta. Mientras tanto, presi- 


dente Trump ainda mester 
responde e solicitud di de- 
claracion di desastre haci pa 
gobernador Wanda Vazquez. 
Trump a declara emergencia 
algun dia pasa pero e suma 
solicita awor ta mas grandi. 
E declaracion di emergencia 
ta habri acceso na 5 miyon 
dollar, aunke e suma aki por 
aumenta despues segun deci- 
sion di Congreso, segun un 
vocero di FEMA. 

No obstante, Trump si a 
libera ayera 8.200 miyon 
dollar cu tabata destina na e 
horcannan. Esaki ta parti di 
e 20.000 miyon asigna aña 
pasa, pero tabata reteni desde 
varios luna, segun splicacion 
riba Facebook di e represent- 
ante Puertoriqueño na Con- 
greso na Washington, Jenni- 
fer Gonzalez. 


Segun Abrams: Ni Chma kier haci negoshi mas cu Maduro 


(LaPatilla) - Segun e en- 
viado pa Venezuela di 
gobierno Mericano, El- 
liott Abrams, China apa- 
rentemente ta reducien- 
do su apoyo economico 
na Nicolas Maduro, y cu 
Peking a asumi un papel 
decreciente pa gran parti 
debi na e sancionnan di 
Washington contra Ven- 
ezuela. 

Segun cu e papel economico 
di China a keda reduci, Mad- 
uro y su regimen ta birando 
mas dependiente di Rusia y 
su gigante petrolero Rosneft, 
como salbabida fmanciero pa 
mantene nan mes na poder, 
Abrams a comenta. 

Abrams a bisa cu e participa- 
cion di China na Venezuela 


“ta disminuyendo, no creci- 
endo” debi na nan preocupa- 
cion pa mal maneho di eco- 
nomia y e corupcion di regi- 
men di Maduro. Washing- 
ton y decenas di otro pais a 
reconoce Juan Guaido atrobe 
como presidente interino le- 
gitimo di e pais. 

“Ta principalmente su opin- 
ion cu ta un desastre,” 
Abrams a bisa encuanto e du- 
danan d gobierno Chines y a 
agrega cu e funcionarionan 
Chines a expresa esey. 

E no kier a duna detaye di con 
China lo a hala atras na Ven- 
ezuela, excepto cu el a bisa 
cu “nos no tin conocimento 
di prestamo o inversion nobo 
Chines na 2019.” 

Pero ora a consulta ministerio 


di relacion exterior di China 
tocante e comentarionan di 
Abrams, e ministerio a laga 
sa cu “despues di decadas di 
creciente lazo economico, ac- 
tualmente China y Venezu- 
ela ta deteniendo parti di nos 


cooperacion, principalmente 
pa e sancionnan y otro fac- 
tor.” 

Pero crecemento economico 
Chines a stabilisa y crudo a 
bira abundante despues di e 


collapse di prijs di petroleo na 
2014, pa cual China tabatin 
menos di gana cu e relacion 
cu Venezuela. Ta calcula cu 
Caracas, atrapa den un crisis 
economico, ainda debe Chi- 
na casi 20.000 miyon dollar. 

Planta di purificacion di awa por plama enfermedad di Legionnaires 



AMSTERDAM (DutchNews) - 
Alrededor di 80 di e 776 plantan- 
an di purificacion di awa Hulan- 
des ta core e riesgo di plama e en- 
fermedad di Legionnaires y nan 


mester tuma medidanan preven- 
tivo, esaki ta locual e regulado di 
salud y siguridad RIVM a adverti. 

E conseho ta basa riba dos rapport 


anterior tocante e posibilidad cu e 
plantanan, cu ta purifica e awa awa- 
nan residual di e industria y di riool ta 
e fuentenan di bacteria Legionnaires. 
Na 2018 mas o menos 600 persona 
na Hulanda a haya e enfermedad, cu 
a ser manifesta como neumonia y cu 
por ta mortal pa hendenan di edad y 
personanan cu problemanan di salud. 
E fuente di contaminacion den may- 
oria di casonan registra na Hulanda 
no tin claridad, aunke e posibel culpa- 
belnan ta e jacuzzis y cooling towers 
industrial. Un di e cantidad signifi- 
cante di infeccionnan ta ser haya den 
exterior RIVM a bisa. Sinembargo e 
organismo di control a descubri cu 
den varios caso cu ta data di 2017 y 
2018, e fuente di e enfermedad tabata 
dos planta di purificacion di awa na 
Hulanda. 

Den total 80 planta ta actualmente 
den riesgo di plama e enfermedad, 
particularmente si e awa e awa ta lauw 
y bo supla aire den dje. E personanan 
cu por inhala e gotanan cu ta den aire 


y pa motibo di esaki por bira malo. E 
organisacion ta recomenda pa tapa e 
tanki di awanan of filtra e aire rond di 
nan por medio di luznan ultraviolet 
pa asina reduci e riesgonan. 



1 


CASINO AND SHOPS 

fat Alhambrd Casina \i th« l&ader 

in piçviding ejfceHenf ierwice and invttes qu^lified applicants 

to JcÑn the team. Alhambra Caslno team membefs enjoy 
competillve pay and a run work &nvlronni&riL 

We are accepting appNcations fortbe following positions; 

Survemance Operator (partTime) 

f MAV0. HAVOOr eqLjivalçnL 

* Exlensive knowledge of aH casino games. 

- Sharpobservatlonal and communkatloo ikWh. 

* Gáslc CDmput&T ÉkiNv 

* Eackground in gaming sutveillarKe hlghly pneferred. 

ShtMecbaniC (Maleor femttle) 

* LP.B/E.PJ Electra. 

* Applicáot$ mij^t liav& &lot maçhiné &^p&ri&nce- 

* PrioJ knowledge of electro-rTiiMhaniGal devices- 
' In good physlcal condltion. 

Casino Cleaner (Mate) 

* f^neferabl& ^ome&xpenérkce with 
chemicals and deaning pfodwcts. 

+ Good phjraical condilion. 

5 Autr/e Driver 

*Valld dóver license. 

Marketing Hostess (PartTtme) 

^ KnowledgeoF PJayer Tracklng Syslems preferred 

odove menfipjTedposif/cins; 

* Abie lo work undef pressure 

- Able to work shifLs ánd Halidays 
^ Able lo speak rwd and write 

fluent Paplamento and EngNsb. 

Additionail requir&d languag&s ar& Dutch and Spanish 
^ Pleasant and oulgoiog petsonality 

* E^perlence is a plus 

iVe Offeiz 

* i^^epscinf wof* ofmospJiej'e 
*Onitwjobiroinin§ 

- CompeUtivÉ Sálóty 

* Af rrsiCTJVç benefiii 

* Ofiportiifiity fo grow in rrte compony 

Apply In parson at the Human RiQSOLjrces Department 
from Monday throitgh Friday botwéén 10:00 a.m. - 1:00 p.m, 
Juancho Irausquln Boulevard J?. 

* Vou will be naquir&d to tak-a a drug test baibna hiriing * 

Myst bc Dutch Passport Holdcr. 


Human Rights Defense buscando 
cooperacion cu gobierno 

WILLEMSTAD - Human Rights 
Defense Curaçao ta contento cu 
durante di e Cosulta Interparla- 
mentario di Reino a busca coop- 
eracion cu e organisacionnan cu 
ta ocupa e rema di e refugiad- 
onan Venezolano na Corsou. 

Nan a uni forsa aña pasa na februari 
na unda e plataforma cu kier partici- 
pa den consultanan cu gobierno ora 
ta trata di e refugiadonan y migrant- 
enan na Corsou. 



DUO ta haya 800 miyon pa aña di 
ex studiante 



GRONINGEN - Tur aña 
DUO ta haya alrededor 
di 800 miyon euro di debe 
bek, esaki ta pa motibo cu 
ex studiantenan ta pagan- 
do nan debe manera mes- 
ter ta. 

Solamente 2% di debenan ta 
keda exsonera segun cifranan 
cu radio BNR a pidi. E siste- 
ma bieu tabata exitoso segun 
Alex Rutten di asociacion 
di studiantenan LSVb. E ci- 
franan ta trata e sistema bieu 
di financiamento di estudio. 
E fmanciamento basico cu a 
keda elimina den 2015, tabata 
duna e studiantenan un suma 
cu nan no mester a paga bek. 
E suma tabata depende di e 
entrada di mayornan. Studi- 
antenan por a haci un fiansa 
banda di e suma basico. Por 
paga e debe bek den 15 aña. 
Si e ex studiante no por paga 


bek den e termino aki, e debe 
ta keda exsonera. Esaki ta sol- 
amente den casonan cu nan 
entrada ta mucho abou. For 
di cifranan di DUO (fman- 
ciamento di estudio) ta indica 
cu pago bek ta cana bon. 

Actualmente tin un mayoria 
politico pa bini cu e sistema 
bieu bek, pero e ta riba agen- 


da pa despues di eleccionnan. 
E sistema actual no ta al- 
cansabel segun Rutte. E debe 
ta keda crece tur luna. 

E promedio di debe pa stu- 
diantenan den e sistema di 
fiansa nobo ta 21.000 euro. 
Studiantenan tin 35 aña pa 
paga bek despues cu nan caba 
nan estudio. 

Boneiro a manda Venezolanonan Corsou 


WILLEMSTAD - Shalick 
Clement, vocero di War- 
da Costa ta considera cu 
esaki ta poco probabel cu 
Warda costa di Boneiro a 
manda un boto cu Vene- 
zolanonan ilegal pa Cor- 
sou. 

Cu esaki el a responde locual 
e director di Gestion di ries- 
go y Alivio di desaster, Lesley 
Fer, a bisa durante e consulta 
IPKO siman pasa. “ Den e 
banda di e presentacion es- 
aki tabata skirbi cu letternan 
cora: 

“Notabel: e boto cu Venezo- 
lanonan abordo a ser dirigi 
desde Boneiro pa Corsou”. 
Den un splicacion ta bisa: “ 
Nos ta traha hunto cu e Isla- 
nan ABC riba e file aki. Ta- 
bata tin un situacion na unda 
cu un boto Venezolano a bay 
Boneiro cu personanan cu 
probablemente tabata indoc- 
umenta y cu simplemente a 
ser manda pa Corsou. Kier- 
men si e inmigrantenan in- 
documenta bini Corsou, nos 
lo procesa nan y deporta nan. 
Nan ta bay Boneiro y despu- 
es nan ta bisa nan no boso 
mester a bay Corsou corecto? 
Corsou ta den e direccion 
ey”. Esaki ta realmente algo 
notabel. Esaki ta pa e moti- 
bo cu mi ta bisando nan, pa 



motibo cu ciertamente tabata 
notabel pa mi persona”. 

Ora cu un parlamentario 
Hulandes Nevin Oziitok a 
bin bek riba e punto aki y a 
bolbe puntra tocante e inmi- 
grantenan indocumenta cu a 
ser manda desde Boneiro pa 
Corsou, Fer a ripiti: 

“ Ta trata di e caso aki cu e 
inmigrantenan indocumenta 
a ser manda desde Boneiro 
pa Corsou pa Warda Costa 
y e Warda di frontera eynan. 


Nan a bay Boneiro y nan a 
kiboca, pa motibo cu nan kier 
a bay Corsou y nan a ser di- 
rigi pa Corsou”. 

Clement a bolbe ripiti un bes 
mas: “Warda Costa di Cu- 
raçao, Bonaire, Aruba, Sint 
Maarten, Saba y Sint Eusta- 
tius ta uno y e mesun Warda 
Costa. Mi no por imagina 
cu tal cos a sosode. Mi lo tin 
comproba esaki y te cu awo 
ningun hende por confirma e 
historia aki”. 


Empleadonan den cuido di anciano 

ta welga 



WILLEMSTAD - E institucion di aten- 
cion pa personanan mayor di edad Bir- 
gen di Rosario cu 250 empleado y cuater 
ubicacion, a cambia di un asegurado pa 
otro pa pensioen di empleado. 

Esaki a causa un disturbio cu e personal cu 
a organisa un "walk-out” dialuna bou e su- 
pervision di na sindicato VBV E director 
general Indra Rossen-Lucasius a splica cu e 
transferencia ta na fabor di e empleadonan y 
cu e pensioen acumula na otro luganan ta ser 
reteni y tambe ta ser paga ora cu e alcansa e 
edad pa retira. 

Pa motibo cu e contract di pensioen cu un in- 
stitucion caduca, e instituto a dicidi di puntra 
pa un miho oferta na otro luga y cambia. 


“ Esaki no tabata un decision facil y nos no 
a bay over durante oranan di anochi. Nos a 
acumula informacion di e autoridadnan core- 
spondiente, Nos a solicita quotes y a contrata 
un actuario. Nos a haci tur cos mas trans- 
parente posibel. Ciertamente e empleadonan 
no a ser engaña y ta precisamente den interes 
di e generacion mas hoben cu ta cuminsando 
di acumula un pension”, Rossen-Lucasius a 
bisa. 

“ E tabata ultimamente un bon decision com- 
ercial tocante un bon oferta”. 

E director a splica cu e atencion no tabata me- 
nasa durante e protesta. Despues di e welga 
tabata tin un consulta cu e sindicato y e per- 
sonal tambe a ser informa y a ricibi splica- 
cionnan. 

Polis di Hungria 
buscando cargo pa 
traficacion di droga 
contra dos Hniandes 



BUDAPEST, Hungary (AP) — Autoridadnan di 
Hungria a recomenda diaranson ultimo pa pre- 
senta cargonan pa traficacion di droga contra dos 
homber Hulandes cu a wordo aresta durante luna 
di augustus na u festival popular di muziek. 

Autoridadnan di Budapest a bisa cu nan a haya 20 ki- 
logram di sigaria di marihuana y pildonan di ecstasy 
cu un balor di 100 miyon forints ($335,000) riba caya, 
mayoria di e droga tabata scondi den un truck chikito 
cu nan tabata uza y cu tabata staciona pafo di e tereno 
di e festival. 

Mientras cu e sospechosonan tabata tin un yabi den nan 
poder, nan a nenga di revela e ubicacion na polis, kende 
solamente a haya e vehiculo despues di nan detencion y 
despues di consulta cu nan coleganan Hulandes. 

E coronel di polis Gabor Obbagy a bisa cu e sospecho- 
sonan , kende nan caso a ser manda pa fiscalnan y a ne- 
nga e cargonan por enfrenta castigo di prizon di entre 
5 y 10 aña, pero sentencia di bida largo tambe tabata un 
posibilidad. 

Ambos homber cu tabata tin 21 y 22 aña na e momento 
cu nan a ser aresta riba 6 di augustus na e festival Sziget 
na Budapest, ta permanece encarcela y su caso lo ser 
husga na Hungria. Un di e narcotraficantenan tabata 
un sprinter Hulandes Roelf Bouwmeester. 

Entre e articulonan tambe confisca den e reda nan a 
haya sakitonan chikito, lista di prijs y otro elementonan 
uza pa bende e droga. Polis a bisa cu e droga equivale al- 
rededor di 20.000 dosis, locual nan a bisa lo ta suficiente 
pa provee aproximadamente e mita di e assistent na un 
concierto den un dia tipico di festival. 

En cuanto e origen di e droga, Obbagy a bisa cu e so- 
spechosonan solamente a revela cu nan no tabata di 
Hungria. Obbagy a agrega cu e autoridadnan no por 
determina cuanto droga e dos sospechosonan a bende 
por cu nan a ser deteni cual ta poco despues cu e festival 
a inicia. 

Clasificado 


ECONOMICO 



Personal GRATIS max. 20 palabra 


PASA LAGA BO AVJSO NA OFICINA D1 BON DIA 
ARUBA WESTSTRAAT#22 FOR DI 9:OOAM-4:OOPM 


Email nos na 

ssifi«(l©c sj >n vxjom 


TA BENDE 

un apartamento muebla 
Schotlanstraat 17 
Apt.J 

Tel. 593 3636 


SERVICIO PUBLICO 

Señora ta ofrece servicio pa 
cuida mucha of hende grandi- 

Tel: 593 1777 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA BENDE 

Nissan March, dirección 
derecha, 2014, unico dueño en 
Aruba. Se entrega alineado, 
cambio di aceite de motory 
transmisión, color blanco. 
Está como nuevo 
Tel 739 9090 


SERVICIO PUBLICO 

ta haci tur tipo di trabou 
di costurera 

Tel. 593 2085 


TABENDE 

Caha di Orgel. 

Tin 3 cylinder NOBO. 
Pa mas informacion yama 

Tel. 593 0203 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 

Tel. 566 5026 


SERVICIO 

Unified One Events 
Photos , films, wedding 

Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TA BENDE 

Hopi barata set di comedor 
Bamboo / cama double + kashi 
kashi cushina/ 2 kashi paña 

Tel : 561 7112 


FOR SALE 

sructura pa traha casdi trailer 
mas grandi cu 40 pia. Fls.5 mil 

Tel. 5694343 


TAHUUR 

se alquila habitacion con todo 
incluido. Brikstraat 5 na Playa 

Tel: 564 1979 


SERVICIO PUBLICO 

Buscando auto pa huur y na 
bon prijs? yama nos 

Tel. 593 9953/ 593 8453 


SERVICIO PUBLICO 

ta drecha tur sorto 
di Imagen yverf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TAHUUR 

apartment na Madiki Kavel 
Whatsapp 

Tel. 746 2395 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


FOR SALE 

Two large 2 bedrooms/1 
bathroom apartments at Bubali/ 
Noord, ideal for short term 
rentals and for $298,000.00 

Tel. 593 6318 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

1 studio camber muebla inclui 
awa, gas, cable. Pa 1 persona, 
hende serio so. 

Na highway 

Tel. 741 8637 


TA BENDE 

boonchi largo, comcomber 
chikito, menta y awo com- 
comber di salada. 

Tel.5621223/ 587 9008 


TA BENDE 

BBQ Grill tipo cilinder 
“criyoyo” duradero 
PrijsAfl.250 

Tel. 569 7787 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 

SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


FOR SALE 

Mustang convertible 2009 
top condition airco v8 
Fls.35 mil jama pa mas infor- 
mashon y pa test drive 

Tel. 5694343 


TA BUSCA 

pa cumpra 1 tereno Eigendom 
di ongerveer 400 m2 pa 500 
m2 den vecindario di Madiki, 
Socotoro, Meinveld, Ponton, 
Companachi of otro bario 
Tel.593 0769/593 3514 
TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 

Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


FOR SALE 

Gorgeous two story house in 
Paradera, 3 bedrooms/ 

3 bathrooms with pool for 
$470,000 

Tel.593 6318 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel : 569 7539 /737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 



Yena aki bao e siguienta infornnacion 


Tolofnn ^ Cobranza na Cas. 

lelclUII □ Cobranza na Trabao. 

NnmhPr rnmnlPtn’ CH PaQa via Banco (Stdnding0rder)ArubaBdnkno:33266.8 

^ . □ Paga Aruba Bank ABO ONLINE . 

Adres di entrega:. □ Paga cmb online . 

A _i: ^ Personal na oficina di Bon Dia Aruba. 

Adresdicobranza . nPonedenBox. 

□ Tira den Cura. 

Paqo AdGldntá: OSLuna OóLuna □ 1 aña 


Yama na telefon; 582-7800 of manda un email na accouinting@tbondia.com 

www.bondia.com 



























































































ORANJESTAD - Reci- 
entemente Minister Presi- 
dent Evelyn Wever-Croes 
y Minister di Husticia 
Andin Bikker, a atende e 
recepcion di aña nobo cu 
Mariniers Kazerne a or- 
ganisa. 

Gobierno di Aruba y Marin- 
iers Kazerne tin un relacion 
estrecho, esaki sigur ta wordo 


refleha specialmente den e 
temponan diflcil aki na unda 
mester mantene nos fronter- 
anan sigur. Lamentablemente 
door di e crisis creciente na 
Venezuela, importacion ilegal 
di arma, hende y droga ta au- 
mentando y p’esey nos mes- 
ter tin mas medida di precau- 
cion pa evita e problematica 
aki. 



AHATA: Cifra di turismo pa 
aña 2019 ta uno positivo 


ORANJESTAD - Recientemente e CEO di Aruba Ho- 
tel &Tourism Association, Tisa LaSorte, a anuncia cu 
aña 2019 tabata uno positivo, mientras cu ocupacion y 
prijsnan ta normalisando poco poco. 

December 2019 

Ocupacion: Na luna di december e ocupacion na hotelnan 
tabata un punto mas halto cu e aña anterior y 1.9 menos cu 
november, yegando 83.4%. 

ADR:E balor averahe di cada camber (ADR) den December 
a crece cu 3%compara cu un aña pasa, yegando $343.65. E 
crecemento ta menos cu lunanan anterior den 2019, y por 
nota cu prijsnan ta normalisando. Den e ultimo dos añanan 
Aruba a experiencia crecemento consistente den ocupacion 
desde horcannan di September 2017. Pa motibo di e extra de- 
manda pa nos isla, por a cobra prijsnan mas halto. 

RevPAR: E entrada averahe pa tur camber disponibel, na de- 
cember 2019 tabata $286.77, cu ta un aumento di4.3% com- 
para cu un aña pasa. 

Averahe di 2019 

Ocupacion pa 2019 tabata 84.8%, locual ta 0.9 mas cu 2018. 
ADR ta $275.68; un aumento di 6.2% compara cu 2018. 
RevPAR di 2019 a yega $233.89; 7.5% mas cu di 2018. 

E cifranan di AHATA ta basa riba 17 hotel cu ta miembro. 

Gobierno y Mariniers Kazerne tin 
relacion estrecho 





Marina Real, ta hunga un rol 
importante aki conhunta- 
mente cu Kustwacht, Adua- 
na y nos autoridadnan local. 
Hunto ta haciendo trabou- 
nan extra y realmente duro 
pa mantene nos costanan 
sigur. E ultimo parti pa sigura 
nos costanan ta e radar cu ta 
den proceso pa wordo instala 
y pronto lo ta funcionando. 
E radar hunto cu asistencia 
di Marina Real ta haci nos 
fronteranan sigur. Gobierno 
di Aruba ta hayando asisten- 
cia di Marina Real den esaki 
den un bon relacion. 


Advertorial 

Setar: Feliz ganado di Hyundai Accent 

ta conoci 


Dia 10 di januari, Setar a sorpresa Leslie Marshall cu e tremendo noticia di ta e feliz ga- 
nado di e auto. Sr. Marshalla keda masha contento cu su premio inespera. Un pabien ta 
bay na sr. Marshall! 


ORANJESTAD - Durante e luna di december aña pasa, Setar a anuncia su cam- 
paña grandi di fin di aña caminda tur cliente di Setar a participa automatica- 
mente pa gana un auto Hyundai Accent nobo. 

Polis di trafico a para van 
sospeciioso cu un iiegai aden 


Nissan Marcii ta ocasiona 
accidente pa faita di 
preferencia 


SAVANETA - Na e t-weg 
patras di La Granja a sos- 
ode un accidente entre 
dos auto pa falta di duna 
preferencia. 

Aki ta unda cu e nissan 
march a subi caminda sin a 


duna preferencia na e BMW 
y chauffeur di e BMW blanco 
bahando di pariba a dal basta 
duro contra di esaki. Ambos 
auto a keda kibra y no tabata 
por a core mas. Tanto road- 
service y takelwagen a pre- 
senta. 


ORANEJSTAD - Diamars 
atardi polis di trafico a 
tuma nota di un hyundai 
van geel cu varios persona 
aden, pero un di nan a ac- 
tua sospechoso. 


A bay tras di e vehiculo aki y 
a logra di para esaki riba Ave- 
nida Milo Croes na unda e 
oficialnan a bay over na un 
control. A constata cu un di e 
personanan den e auto no por 
a demostra cu e tin permiso 


vigente. Aki ta unda cu polis a 
yama personal di guarda nos 
costa a presenta pa haci un 
control bay cu e persona na 
nan post pa un control den e 
sistema di inmigracion. 



Ceramento di caminda pa 
construi un verkeersplateu 


ORANJESTAD - Departa- 
mento di Obra Publico ta 
informa pueblo di Aruba 
en general y specialmente 
nos automobilistanan cu 
ta haci uzo di e caminda 
di Savaneta/Santo Largo 
cu diahuebs dia 16 januari 
2020 lo bay cera e caminda 
pa construi un verkeers- 
plateu dilanti Santo Largo 
Beach. 


E rutanan alternativa lo keda 
indica cu baricada y borchi 
di aviso y e orario di trabou 
lo ta di 7or anochi te 3’or di 
marduga. 

En conexion cu e trabou 
menciona Departamento di 
Obra Publico ta pidi pa tene 
cuenta cu e inconveniencia 
cu lo por surgi pa cual nos ta 
pidi nos disculpa 



firdrki-dl tr-ibDii pi dLilhutbs ID /dn 

Homber bebi a subi rotonde 
ranca brochi y bandona sitio 


Chauffeur a perde control na rotonde 
basha un muraya abou 


y 


SEROE PATRISHI - Di- 
aranson marduga un 
homber tras di stuur di 
un corolla a subi rotonde 
Seroe Patrishi tur cu tin, 
rancando borchi di trafico 
y kap tres tire di e auto. E 
cahuffeur a keda core riba 
riem casi yegando rotonde 
Cumana. 

E homber no tabata sa mes 


kico a pasa, asina mes el a 
sigui core te ora cu el a di- 
cidi di para e auto memey 
caminda y warda polis yega. 
Na e sitio oficialnan a tuma 
nota cu e auto tin basta sla 
y e marca di e borchi riba e 
hood. Polis a pone e chauf- 
feur supla, pero tur tres biaha 
a faya y el a keda deteni hiba 
warda pa pasa un test. E auto 
a ser hiba warda. 






BUBALI - Diaranson du- 
rante oranan di marduga 
net poco panort di e ro- 
tonde chikito na Bubali pa 
bay Koyari, habitantenan 
a scucha un desordo y ora 
nan a wak nan a constata 
cu tin un auto pega contra 


palo di luz. 

Patruya di Noord a presenta 
na e sitio, y a constata cu e 
chauffeur di e Nissan Fuga a 
perde control for di rotonde 
pa bay nort riba Koyari y a 
baha caminda, dal contra un 


muraya cu ta sostene un ka- 
bel pa e palo di luz. Debi cu 
e auto a dal contra e muraya a 
kibra full e parti dilanti. Polis 
a bay cu e vehiculo te ora cu e 
doño reclama esaki. 

AMIINTERNACIONAL 


Avalancha ta laga 62 persona morto 



KASHMIR (BBC) - Por 
lo menos un 62 persona a 
muri y mas ta desapareci 
despues di avalancha y 
deslisamento di tera cu a 
suta Kashmir, administra 


pa Pakistan, durante e ul- 
timo 3 dia. 

E valle di Neelum di e region 
tabata particularmente afecta 
y cantidad di persona a keda 


sin yudansa. Mientras cu e 
area ta propenso pa desaster 
climatico, e cifra actual ta un 
di e mas mortal den historia 
recien. 

E mal tempo tambe a mata 
decena di persona na otro 
parti di Pakistan, India y Af- 
ganistan. Kashmir Pakistani 
tabata e zona mas afecta, cu 
62 persona morto y varios de- 
sapareci, autoridad nacional 
di desaster di Pakistan a bisa. 

Den mayoria di luga, e clima 
a mehora, pero hopi area 
afecta ta permanece aisla. Na 
e provincia Baluchistan di 


Pakistan, trahado a calcula e 
cantidad di morto na 20 per- 
sona, incluyendo 12 hende 
muhe y 7 mucha. 

Ocho persona tambe a muri 
na Jammu y Kashmir admin- 
istra pa India, segun medio 
local. Na Afganistan, e cifra 
ta 24 morto y 40 herida den e 
ultimo dos siman y e mayoria 
di victima durante e ultimo 3 
dia. 

E provincianan mas afecta 
na e pais ta inclui Helmand, 
Kandahar, Herat y Kabul. 
E esfuerso di rescate ta den 
marcha. Autoridad Pakistani 


BsNPWi 


a bisa BBC cu na henter e 
valle di Neelum, alrededor di 
59 persona a muri y mas di 40 
a resulta herida pa avalancha 
y deslisamento di tera. 

Mas di 100 cas ta destrui of 
daña. Polis a bisa cu mayoria 
di ruta di acceso na e valle 
ta blokia, pa motibo di esaki 
team di rescate no por bay 
paden. Neelum Valley ta un 
caminda cu ta hancho den 
forma di mey Luna, cu ta ex- 
tende alrededor di 130km di 
extremo pa extremo, rondo- 
na na ambos banda pa sero- 
nan grandi. 


Prome minister Ruso ta renuncia 


MOSCU (AP) - Presi- 
dente Ruso, Vladimir Pu- 
tin a propone un reforma 
constitucional pa impulsa 
poder di parlamento y 
gabinete, un medida cu a 
señala e intencion di Pu- 
tin di un posicion nobo 
p’e despues cu e caba su 
termino actual. 

Prome minister Dmitry 
Medvedev a presenta su re- 
nuncia algun ora despues di 
cu Putin lo discuti amienda 
constitucional durante su 


discurso di estado di nacion. 
E lider Ruso a gradici Med- 
vedev pa su servicio, pero el 
a bisa cu gabinete di prome 
minister no a cumpli cu tur 
su obhetivonan. 

Den comentario riba televi- 
sion, Putin a bisa cu Med- 
vedev lo asumi un posicion 
nobo como hefe adhunto di 
conseho di seguridad presi- 
dencial. 

Medvedev, un asociado cer- 
cano di Putin pa hopi tempo. 


a desempeña como prome 
minister di Rusia for di 2012. 
E1 a pasa cuatro aña prome 
cu esey como presidente na 
2008-2012, teniendo e luga 
mientras Putin a pasa pa e 
oficina di prome minister pa 
motibo di limite constitucio- 
nal riba termino di presiden- 
cia. 

Medvedev a renuncia obe- 
dientemente despues di un 
mandato como presidente y a 
laga Putin reclama e posicion 
mas halto, algo cu ta con- 


sidera un maniobra politico 
cinico y a duna inicio na pro- 
testa masivo na Moscu. 

Putin a pidi miembronan 
di gabinete di Medvedev pa 
sigui cu trabou te ora forma 
un gabinete nobo. E renuncia 
di Medvedev a sigui e discur- 
so anual di Putin di estado di 
nacion diaranson mainta. 

Durante su discurso, e lider 
Ruso a propone amienda e 
constitucion pa aumenta e 
poder di e prome minister 


y di miembro di gabinete. E 
medida di propuesta ta con- 
sidera como parti di esfuerso 
di Putin pa crea un posicion 
di poder nobo pa e keda al 
mando despues cu su man- 
dato actual como president 
termina na 2024. 



Advertencia di Iran ta pone enfoke riba miles di tropa Europeo 


DUBAI, Emirato Arabe 
Uni (AP) — Un adver- 
tencia di presidente Irani, 
cu forsanan Europeo den 
Medio Oriente por ta den 
riesgo si nan pais uni e 
campaña di presion Meri- 
cano contra e Republica 
Islamico a pone enfoke 
riba miles di tropa stran- 
hero den e region. 

Reino Uni, Francia y Alema- 
nia a pasa lunanan purbando 
di preserva e acuerdo nuclear 
di 2015, despues cu presiden- 
te Mericano, Donald Trump 


unilateralmente a bandona 
esaki na 2018. Pero diamars, 
Union Europeo a inicia un 
mecanismo di resolucion di 
disputa pa purba trece Iran 
bek den cumplimento despu- 
es cu Teheran abiertamente a 
cuminsa viola restriccionnan 
ultimo berano. 

Iran ta bisa cu no mester 
ta mara na e acuerdo ya cu 
Merca a impone sancionnan 
fuerte. Despues cu un atake 
aereo na Irak a asesina un gen- 
eral top Irani, Iran a responde 
lansando misil balistico riba 


tropanan Mericano staciona 
na e pais. Den e atake di misil 
no tabatin ningun herido. 

“Awe, e soldaat Mericano ta 
den peliger, mañan e soldaat 
Europeo por ta den peliger”, 
presidente Hassan Rouhani 
a bisa durante un reunion di 
gabinete sin elabora. 

Paisnan Europeo tin tropa 
na Afghanistan, Irak, y otro 
luganan den Medio Oriente, 
unda nan ta opera hunto cu 
tropanan Mericano mas gran- 
di. Iran ta alia cu gruponan 
poderoso arma na Irak, Siria, 
Libanon y Yemen. 

Un bista di presencia militar 
Europeo: 

Irak 

Reino Uni, Francya y Ale- 
mania ta parti di e coalicion 
lidera pa Merca cu ta luchan- 
do contra e grupo Estado Is- 
lamico (IS). Reino Uni tin al- 
rededor di 400 tropa basa na 
Irak, mientras Alemania tin 
casi 450 tropa pa combati IS 
y train forsanan Iraki. Alema- 
nia ‘temporalmente’ a retira 


35 di su tropanan for di Irak 
despues di asesinato di gen- 
eral Irani, Qassem Soleimani 
dia 3 di januari ultimo den un 
atake cu drone Mericano. 

Mayoria a bay na Jordan, 
unda Alemania tambe tin 
tropa participando den re- 
connaissance y refuel vuelo 
pa e coalicion anti-IS. Francia 
tin alrededor di mil tropa den 
e region pa yuda combati IS 
na Iraky Siria. 

Union Europeo como bloc 
tin varios decena di personal 
na Baghdad trahando riba re- 
forma den sector di seguridad 
y consehando Ministerio di 
Interior. Vocero di Comision 
Europeo, Peter Stano a bisa 
cu oficialnan ta na altura di e 
menasa, pero cu ‘nos, como 
UE, no ta bandonando Irak’. 

Golfo 

Reino Uni ta opera un base 
naval na Bahrain cu por alo- 
ha te cu 500 personal militar 
Britanico y ta enfoca riba se- 
guridad maritimo. Tambe tin 
un base di training conhunto 
na Oman. Francia tin un base 


naval conoci como Camp 
Peace na Port Zayed na Abu 
Dhabi, cu ta sede di alrededor 
di 700 tropa Frances. Reino 
Uni y Francia tambe tin tropa 
den basenan Mericano den e 
region. 

Afghanistan 

Mision di NATO na Afghani- 
stan ta consisti di alrededor di 
17mil tropa di 38 pais aliado 
y partner. E aliansa formal- 
mente a conclui su mision di 
combate na fin di 2014 y ta 
provee conseho y training na 
forsanan Afghano. Reino Uni 
tin casi mil tropa na Afghani- 
stan y Alemania tin alrededor 
di 1,100. 

Libanon 

Varios pais Europeo ta con- 
tribui forsanan na e mision di 
peacekeeping di Nacionnan 
Uni den sur di Libanon, cu ta 
patruya e frontera tenso entre 
Israel y e grupo militante He- 
zbollah, cu tin sosten di Iran. 
Francia ta contribui alred- 
edor di 700 tropa. Alemania 
ta provee mas di 100 forsa na 
e mision maritimo di peace- 
keepers. 

Indicadornan hotelero ta demostra aña record 
pa hotelnan durante aña 2019 


Mmisteno di Tunsmo, 
Salubridad Publico y Deporte 


DecYTD 1 

■ 2010 H 

■ 2018 

■ CHANGE 

ARN 


1,254,220 

1,2% 

ORN 

1,505,524 

1,421,025 

2.3% 

OCC 

84,8% 

83,9% 

0,9% 

ADR 

$225,68 

$259,55 

6.2% 

RevPar 

$233,89 

$212,64 

2.5% 





t 


0,9^ 

1.2^ 

2,3j^ 

6.2^ 

Up| 

UpB 

Up| 

UpB 

RDamOmuparK^ 

Availabla RaDm 
[ARH] 

□cciipied Raam 

Eni: E prome caricatura na Papiamento ta un realidad 



ORANJESTAD - Loke a 
cuminsa como un deseo, a 
bira realidad. 

Layssa Vos-Pimentel y 
Dave Vos, un pareha jong 
cu dos yiu, un di 5 y e otro 
di 1 aña, a demostra cu si 
bo ta kere den bo meta- 
nan, esaki por wordo 
cumpli cu disciplina y de- 
terminacion. 

Na momento cu e pareha 
a bin cu e idea pa crea un 
caricatura na Papiamento pa 
mucha di entre 0-5 aña, pa e 
islanan Aruba, Corsou y Bo- 
neiro, esaki a wordo desaroya 
y recientemente a bira un re- 
alidad. ‘Eni’ ta un caricatura 
cu ta duna nos muchanan e 
oportunidad pa descubri y 


siña palabranan, obhetonan 
y hopi mas na un manera in- 
teractivo den nos mes idioma 
Papiamento. Loke ta haci Eni 
aun mas interesante ta e co- 
laboracion cu esaki a trece 
entre diferente celebridadnan 
di nos islanan ABC, manera 
entre otro Jandino Asporaat, 
Jeon y Irsais. 

Den luna di maart 2019 
Layssa y Dave a bin na e idea 
pa crea un caricatura na Pa- 
piamento. Actualmente nos 
muchanan ta lanta den un 
mundo cu tecnologia hopi 
avansa, cu ta hacie mas ac- 
cesibel pa nan scoge loke nan 
kier wak y tambe den cua 
idioma, pero faltando nos 
idioma Papiamento como un 
opcion pa nan scoge. Cu e 



presencia di Éni, a bin fmalmente un cambio 
den esaki. 


Den luna di mei, e pareha a elabora e historia 
cu Éni lo trece cune, como consecuencia cu 
mester a busca personanan pa anima e cari- 
caturanan. 

Éni ta un mucha muhe di 2 aña cu a nace na 
Corsou. Su curiosidad ta e motor pa siña hun- 
to cu nos muchanan tocante entre otro dife- 
rente palabranan y obhetonan. Esaki semper 
ta sosode den compania di su amigonan. E 
personahe Éni ta wordo interpreta pa Qu- 
Lainey Jansen, E grabacion di voz muchanan 
di Éni ta wordo interpreta pa Jayzley Brown, 


Iszai'r Rodriguez, Jayrich Koolman y Qu- 
Laineyjansen. 

Pa loke ta trata e otro personahenan, Layssa 
a acerca entre otro Jeon, Jandino Asporaat y 
irsais. Tur e tres talentonan menciona, a pesar 
di nan agenda druk, a kere den e proyecto y 
mesora a haci nan contribucion pa por haci 
esaki posibel. 

Jeon ta e productor musical di Éni y tambe 
ta representa e personahe Fladi, un flamingo 
homber cu gusta canta y baila. 

Pa loke ta trata Jandino, e ta duna bida na e 
personahe Dino, un lora pirata cu ta conta su 
experiencianan riba lama, den forma di un 
cuenta. E talento Boneriano Irsais ta enfoca 
riba Kabi, un cabrito cu lo educa den algun 
concepto di matematica. 

Ta importante menciona cu tin e opcion pa 
disfruta di Éni den diferente version di Papia- 
mento, asina nos muchanan di islanan Aruba, 
Boneiro y Corsou por sinti nan mes identifica 
cu nan idioma. 

E meta di Layssa y Dave ta pa duna nos 
muchanan e oportunidad pa por disfruta di un 
caricatura educativo na nos idioma materno, 
crea union den nos islanan y promove Papia- 
mento internacionalmente. Tambe a pareha 
ta hopi agradecido pa e yudansa fmanciero cu 
nan a ricibi di Stichting Prins Bernhard Cul- 
tuurfonds Caribisch Gebied, na comienso di 
e proyecto pa por yuda cu e lansamento di 
esaki. Actualmente Éni ta un realidad y por sa 
mas di Éni cu su amigonan via https://www. 
eni-online.tv/aw of por contact 7466201. 

St. Dominicus College a celebra 105 aña di existencia 


ORANJESTAD - Diamars 
mainta, St. Dominicus 
College a tene un Santo 
Sacrificio di Misa en con- 
exion cu e celebracion di 
105 aña di existencia. 

Aki ta unda cu e muchanan 
di e scol, docente, mayornan 
cu entusiasmo y alegria a rici- 
bi e Premier di Aruba. Prome 
Minister na su momento 
tabata tin e oportunidad di 
duna un discurso chikito na 
unda el a expresa su gratitud 
na e ekipo di e scol aki cu a 
sa di educa hopi studiante cu 
awe a logra cosnan grandi pa 
Aruba. Despues di e Santo 
Sacrificio di Misa, Prome 
Minister hunto cu Minister 
Lampe a asisti na un recep- 
cion den koffie camber di e 
scol. 

No ta desconoci cu den e 
ultimo simannan aki ense- 
ñansa ta enfrentando reto- 
nan grandi mirando cu scol 
Cacique Macuarima a ser 
kima y otro scolnan ta bou 
menasa di tiramento. Aunke 
cu e situacionnan aki ta difi- 


cil di compronde, ta impor- 
tante pa comunidad para keto 
un rato y realisa e margen di 
e situacionnan aki. E tipo di 
actividadnan desastroso aki 
no ta algo comun pa Aruba 
y siguramente no ta loke ta 
wordo visualisa pa ta e futuro 
di enseñansa ya cu cualkier 
atentado contra un scol ta 
un atentado contra Aruba su 
enseñansa. 

“A pesar di tur e contratiem- 
ponan aki, e celebracion di 
105 aña di existencia di St 
Dominicus College ta di cel- 
ebra ya cu ta algo sumamente 
bunita y grandi”, Prome 
Minister a enfatisa. 

Prome Minister ta manda 
palabranan di felicitacion pa 
tur maestra y maestronan y 
tambe pa tur alumno cu nan 
mayornan di e scol aki y ta 
desea cu e celebracion aki 
inspira cada maestro/maestra 
pa sigui duna mas pa cu ense- 
ñansa di nos muchanan pre- 
parando cada un di nan pa un 
miho futuro. 

‘Honor to Connor Steelband 
Extravaganza 2nd edition’ 


ORANJESTAD - Dialuna 
ultimo Sweet Pan Music 
Productions a duna in- 
formacion riba e evento 
cu ta na caminda, ’Honor 
to Connor Steelband Ex- 
travaganza edicion num- 
ber 2. 

Nico Connor hunto cu ru- 
mannan Lee Connor y Eu- 
gene Jones, Paula Engelen 
PR di Sweet Pan Music, e 
hoben musico Marver Gue- 
dez, Stanley Dabian di De- 
partmento di Cultura, y 
Charles Brouns di Charlie’s 
Bar, a hiba palabra splicando 
mas di e evento y invitando e 
pueblo di Aruba pa asisti na e 
evento musical. 

Aki ta unda lo duna honor 
na e Pionero number uno 
den musica Steel Pan Edgar 
Connor (d.f.m.) riba su fe- 
cha natal y tambe celebrando 
Carnaval su di 66 aniversario 
den cual durante comienso 
di Carnaval di Aruba Edgar 
Connor cu a aporta enorme 
cu su musica di steelpan. 
Charles Brouns y Stanley 


Dabian ya caba ta premira 
cu e evento aki por bira un 
hopi grandi mes, cu presen- 
tacion di steelbands di exte- 
rior, nan ta kere firmemente 
den e proyectonan di Sweet 
Pan Music y ta duna sosten 
na esaki pa asina hunto por 
traha pa sigui mantene y en- 
grandece musica di steelpan 
aki na Aruba. 

Sweet Pan Music ta keda 
crea diferente plataforma pa 
sigui encurasha otro steel- 
bands, steelpan artists y crea 
e interes entre hobennan pa e 
instrumento di steelpan. Y pa 
asina sigui aporta na herencia 
musical di steelpan y na cul- 
tura di Aruba. 

Diasabra awor 18 di januari 
2020 lo tin diferente steel- 
bands y artistanan cu lo bay 
presenta. Lo cera mainstreet 
dilanti Charlie’s Bar (B v/d 
Veen Zeppenfeld Straat). Un 
invitacion ta bay pa pueblo di 
Aruba pa bin disfruta y duna 
sosten na nos musica di steel- 
pan esaki lo cuminsa pa 6or 
di atardi y lo termina pa 10 di 
anochi. 



Fundacion Tlenda di Educacion ta duna sosten na ma^oman/educadoman cu tin 
pregunta tocanle a educacion di nan ylu. 

Tfenda di Educaclon ta exlstl 7 aña. 

Dinectiva di Tienda di Educacion ta busça un 

DIRECTOR 

36 ora pa siman 


Funcipn 

E director di Tienda di Educacion ta responsabal pa: 



• e maneho general (dÉario), personal y financieno di e tienda 
« actoalÉsa y ehecuta un plan di nrianeho 

• e realisacion dl maneho y melanan 

• e registracion di datonan 
« dLina guia na trahadonan 

• planifica training pa trahadonan 

• mantene contacto cu instancianan iocal y Intemaclonal, organisacionnan y 
departamentonan di gobiemo relaciona cu e gmpo di efifoke 

• e coordinacion di activtdadnan dl PR y markettng 

• partidpacion na reunionnan di directiva y responsabilisa su mes na Directiva 


Exiaencja 




« HBOKfiploma aribe e tereno social, di maneho of den un area ekivalente. 

« Experiencia den liderato, no menos cu 3 aña. 

• Bon habilidad analitioo, critico y organisatonio. 

• Dispuesto pa tiaha bou di diferente cirounstancta, pensa cu vision, por negosha y 
tuma iniciatlva. 

• Bon habilidad comunicatlvo personal, cu tacto y bon orientacion pa e grupo dl 
enfoke y tambe conocemento dl Aruba su “sociate kaart" 

« Dispuesto pa profundisa den e problemanan y posibilidadnan di e grupo di enfoke 

• Mester por domina Papiamento, Hulandes, Spaño y tngles. 

• Dispuesto pa traha oranan iregular den casonan necesario 

« Dispuesto pa sigui cursonan adicional y stagenan local y den exterior 

• Habilidad den oomputer, rijbewijs 6 y pnopio auto. 

Ttenda dl Educacton ta ofitece: 


• Un fundon cu oportunldad ampfio pa desaroya creatividad propio: 

• E oportunidad pa amplia experticio necesano; 

• Salario atractivo conforme educacion y experiencia. 

• Beneftcionan secundario manera compensaoion pa uzo dl telefon y auto propio, 
areglo di pensioen y vakantje-uitkering. 


Carta di aplicaclon inctuso C.V., por wordo dirigi na Directiva di Tienda di Educacion 
na tiendadieducacion@gmail.com no mas tarda cu diabiema 31 januari 2020. 

Pa mas informadon por yama sra. Gorina Linssen durante orario di trabou na 58B-7100- 

Veterinario a faya den fatalidad na Breeders’ Cup, segun reporte 



LOS ANGELES (AP) — 
Un reporte riba morto di 
Mongolian Groom den 
Breeders’ Cup Classic na 
Santa Anita ta bisa cu vet- 
erinarionan a faya opor- 
tunidadnan pa elimina e 
cabay for di e carera di $6 
miyon pa motibo di falta 
di tempo of deficiencia 
den e proceso pa evalua 
cabay. 

Den e reporte di 20 pagina 
revela ayera, Dr. Larry Bram- 
lage a identifica seis sugeren- 
cia pa mehoracion cu meta di 
refma seguridad y evaluacion 
di protocol pa eventonan den 
futuro. 


Mongolian Groom, di 4 aña 
di edad, a sufri locual oficial- 
nan di Cup a describi como 
‘un fractura serio’ di su pata 
patras banda links den e eta- 
panan fmal di e Classic no- 
vember ultimo, cu a ser mira 
riba television nacional. Cu- 
atro veterinario a recomenda 
eutanasia. 

E seis recomendacion di 
Bramlage tabata: 

-Pre- identifica cabay prome 
cu yegada na e evento cu 
historia di preocupacion pa 
evalua. 

-Enfoca responsabilidad in- 
dividual pa examen di cabay. 
Shete veterinario regulado a 


mira Mongolian Groom un 
total di 10 biaha, y Bramlage 
a conclui cu si tabatin menos 
hende, un evaluacion mas 
enfoca por a resulta. 

-Mehora calidad di observa- 
cion riba e pista prome cu e 
evento. 

-Crea espacio den area 
di barn, unda veterinari- 
onan regulado por observa 
cabaynan riba e lista di segu- 
ridad ora nan core den un cir- 
culo pa observacion. 

-Haci imagen diagnostico un 
parti di examen pre- carera pa 
cabaynan selecta. 

-Tuma bentaha di tur video di 
cabay prome cu e evento. 

“Ta dificil pa culpa un pro- 


ceso cu tabatin 99.6% di 
precision”, Bramlage a bisa, 
notando cu di e 229 cabay cu 
a competi den campeonato 
mundial aña pasa, Mongo- 
lian Groom tabata e unico 
lesiona. 

Despues di e evento, hunta 
directivo di Breeders’ Cup a 
contrata Bramlage, di Rood 
and Riddle Equine Hospital 
na Kentucky pa conduci un 
evaluacion di condicion di 
Mongolian Groom prome 
cu e carera y su lesion, como 
tambe tur protocol di segu- 
ridad y evaluacion prome cu 
e carera na luga pa e campe- 
onato mundial di dos dia. 


Cora arepenti, Red Sox ta cuminsa busca manager nobo 


(AP) - Boston Red Sox 
mester busca un manager 
nobo, y ta parce cu ainda 
nan ta pensando riba esun 
anterior. Elogiando Alex 
Cora un dia despues di 
expuls’e, doño di Red Sox, 
John Henry a bisa ayera 
cu e team lo haya falta 
di ‘basicamente tur cos’ 
di e homber cu a lidera 
Boston na e titulo di Serie 
Mundial 2018, pa despues 
bin abou den un scandal 
di trampa. 

Un hungado den e team 
di Boston cu a gana Serie 
Mundial na 2008, cu tambe 
a lidera e team na otro titulo 
den su prome aña como 
manager rookie, Cora a 
ricibi su retiro diamars, un 
dia despues cu comisionado 
di baseball, Rob Manfred a 
identifica su persona como 
lider den un schema pa horta 


seña ora e tabata bench coach 
pa Astros na 2017. 

Major League Baseball tambe 
ta investigando si Cora a 
instala un sistema similar 
na Boston despues di yega e 
aña siguiente. No a yega na 
ningun conclusion, y no tin 
fecha limite; e investigacion 
di Astros a dura dos luna. 

“Nos lo pidi pa tur hende 
reserva un veredicto te 
ora MLB completa su 
investigacion y determina 
cua reglanan a viola”, Henry 
a bisa. 

Red Sox a insisti cu retiro 
di Cora tabata un decision 
mutuo, pasobra e no por a 
continua liderando e team 
efectivamente. Presidente di 
e team, Sam Kennedy a bisa 
cu el a anticipa un dia cu Cora 
lo bolbe baseball. “Alex ta 


un manager increiblemente 
talentoso y cu logronan 
grandi cerca nos. E1 a expresa 
remordimiento. E1 a pidi 
disculpa ayera na nos pa e 
berguensa cu esaki a causa.” 

E decision ta laga Red Sox, 
cu a bay 84-78 y a perde e 
playoffs aña pasa pa prome 
biaha desde 2015, sin un 
manager y cu menos di un 
luna pa haya uno prome cu 
training di spring. 

Hefe oficial di baseball, 
Chaim Bloom, kende a ser 
contrata na october, a bisa cu 
e no a haya tempo ainda pa 
formula un short list. 

Complicando e buskeda 
pa un reemplaso ta cu Red 
Sox no sa si otro persona 
lo enfrenta sancion di e 
comisionado. Y cu apenas 
un luna prome cu training di 


spring, otro teamnan por no 
ta dispuesto pa duna permiso 
pa entrevista miembronan di 
nan staf 

Astros tambe ta buscando un 
manager nobo, y manager 
di New York Mets, Carlos 
Beltran tambe tabata implica 
den e trampa pa su tempo na 
Houston. 


Bloom a bisa cu lo tin 
candidato interno, hunto cu 
algun pafo di e organisacion. 
A menciona entre otro Jason 
Varitek, ex- catcher cu awo 
ta assistent special, y bench 
coach Ron Roenicke, kende 
a dirigi Milwaukee Brewers 
entre 2011-15. 



Cinco alpinista ta purba escala Everest durante winter 



KATHMANDU, Nepal 
(AP) — Cinco alpinista ta 
purbando di escala Mount 
Everest, batayando friu 
extremo, biento fuerte, 
sneeuwy ijs, mientras nan 
ta purba converti den e 
prome pa alcansa e cum- 
bre di e montaña mas 
grandi di mundo den win- 
ter den 27 aña, un oficial a 
bisa ayera. 

E alpinistanan - tres di Spaña 
y dos di Alemania - ya caba 
ta aclimatando rond di area 
di campo base mientras nan 
ta warda pa condicionnan cli- 
matico mehora, segun Meera 
Acharya di departamento di 
Alpinismo di Nepal. 


Ta spera cu nan lo ta compaña 
durante e ascenso pa guianan 
Sherpa Nepales, pero ainda 
no a dicidi cuanto di nan lo 
bay ariba cu nan. 

Mientras no tin reglanan 
prohibiendo alpinistanan di 
purba escala Everest durante 
winter, apenas algun di nan 
a alcansa e cumbre di 8,850 
m di altura di e sero den e 
temporada aki. E logro aki a 
ser alcansa pa prome biaha 
na 1980, y no a hacie desde 
1993. 

Ta escala Everest principal- 
mente durante temporada 
Alpino di spring entre april y 
mei, tempo cu condicionnan 
climatico ta faborabel. 

Streanan di tennis ta recauda miyones pa victima di candela na Australia 


MELBOURNE, Australia 
(AP) — Un publico di mas 
di 15mil persona na rod 
Laver Arena a mira Roger 
Federer derota Nick Kyr- 
gios den un final di un set 
den e Rally for Relief di 
Australian Open, pa yuda 
caridadnan pa candela 
forestal ayera. 

Tennis Australia a bisa cu e 
nochi a yuda recauda casi 
5 miyon dollar Australiano 
($3.5 miyon) pa e victimanan 
di e candelanan reciente na 
Australia, cu a cobra bida di 
28 persona y a destrui varios 
miles di cas, mayoria di nan 
den estadonan di New South 
Wales y Victoria. 


Huma di e candelanan cu ta 
continua a causa molester cu 
schedule durante e prome 
dos dia di clasificacion na 
Melbourne Park, retrasando 
e wega pa varios ora, y oca- 
sionando varios keho di hun- 
gadonan pa motibo di calidad 
di aire. 

Otro hungadonan cu a par- 
ticipa den Rally for Relief a 
inclui Rafael Nadal, Caro- 
line Wozniacki, Alexander 
Zverev y Serena Williams. 
Den varios ocasion, personal 
di bombero boluntario a ser 
invita riba e cancha pa hunga 
contra e streanan di tennis. 

E esfuersonan pa recauda 
fondo, cu ta inclui varios 


suma pa aces cu serve durante cia dona pa e hungadonan, Open cuminsa dialuna. 
e torneo y benta di mercan- lo continua ora Australian 



Coredo Kenyano sospecha di viola regla anti-doping 



MONACO (AP) — Core- 
do Kenyano, Alfred Kip- 
keter, kende a core den e 
final di 800m na Olimpi- 
ada 2016, a keda suspendi 
pa no haci su mes disponi- 
bel pa test di doping. 

Unidad di Integridad den 
Atletismo a bisa ayera cu 
Kipketer ta acusa di fayonan 
di ‘ubicacion’. A suspend’e 
provisionalmente te ora tin 
un audiencia completo. 

Kipketer ta e caso mas recien 
den un lista di atleta Kenyano 
enfrentando casonan disci- 


plinario similar conecta na 
doping y test di droga. Ex- 
poseedo di record mundial, 
Wilson Kiprotich a keda sus- 
pendi siman pasa pa un viola- 
cion di ‘ubicacion’ y posibel 
manipulacion di trabou anti- 
doping. 

Atletanan ta rekeri pa tene 
personal di test di droga in- 
forma di nan ubicacion pa un 
ora cada dia. Si nan faya di 
haci esaki, of no ta presente 
na e sitio unda nan a bisa cu 
nan lo ta, esey ta un violacion. 
Tres violacion usualmente ta 
resulta den suspension. 


NASCAR lo core carera Xfinity riba pista Indy pa prome biaha 


INDIANAPOLIS (AP) — 
Roger Penske ya caba ta 
treciendo cambio na In- 
dianapolis Motor Speed- 
way. Ayera, den su prome 
movida mayor desde cu el 
a cumpra e facilidad ico- 
nico, Penske a anuncia cu 
e carera NASCAR Xfinity 
Series na Indy dia 4 di juli 
lo uza e road course. 

E carera di Cup Series, e 
Brickyard 400 programa pa 
dia 5 di july lo keda riba e 
pista oval di 2 ^2 miya. Pen- 
ske a splica cu e kier a busca 
pa haci e Brickyard weekend 
algo diferente. 

Asistencia pa careranan di 
NASCAT ta un preocupa- 
cion particular na IMS desde 
e carera di Cup 2008, cu a 
converti den un serie di 10 
buelta sigui pa precaucion 
di competencia pa motibo di 
desgaste di taira. Presidente 
di Speedway Doug Boles y e 


ex- doñonan di e pista, famia 
Hulman-George, a purba 
casi tur cos pa haya e fanati- 
conan bek. 

Nan a agrega carera cu au- 
tonan deportivo. Nan a move 
e carera di serie Xfinity na e 
pista. Nan a mehora e lineup 
di entretenemento cu brand- 
nan conoci. Nan a cambia 
e fecha di e carera, y hasta a 
core den anochi. 

E stands a keda mita bashi dia 
die carera. 

Pues despues di cumpra e 
track, Penske a selecta un di 
e unico opcionnan ainda den 
discusion - uzando e road 
course. 

Matt DiBenedetto lo test 
dos ruta potencial proximo 
diaranson. Un test di taira 
tambe por agrega na e sched- 
ule. Si tur cos bay bon, e 
coredonan di Xfmity y Cup 


por haci otro cambio. “Ken 
sa, por ta otro aña nos lo core 
NASCAR riba e road course 
y Xfmity riba e oval”, Penske 
a bisa. “Mi ta serio. Nos fa- 
naticonan lo bisa nos.” 

Despues di move e Brickyard 
400 for di augustus pa sep- 
tember dos aña pasa, oficial- 
nan di NASCAR a programa 
esaki pa weekend di 4 di juli, 
dunando e team di speedway 
di Penske un oportunidad pa 
paketa dos weekend festivo 
cu lasonan militar y patri- 
otico profundo: Indianapo- 
lis 500 riba Memorial Day y 
Brickyard 400. 

Boles tambe a anuncia cu 
fanaticonan lo ta permiti pa 
campa den e tercer birada di 
e curso oval cuminsando dia 
3 di juli, e anochi cu Florida- 
Georgia Line lo ta e concierto 
presenta. Lo tin otro schedule 
completo di concierto e prox- 
imo anochi y klapchi. Ambos 


carera lo pasa riba television 
riba NBC. 

Trahadonan na e pista lo ta 
ocupa: Ora e carera Xfmity 
caba, nan lo tin alrededor di 
90 minuut pa converti e road 
course bek na su formato 
tradicional dia 4 di juli pa 
coredonan di Cup por tin un 
of dos practica prome cu nan 
carera e siguiente dia. 


Clasificacion pa e Cup lo 
tuma luga dia 5 di juli cu e 
carera programa pa atardi. 

Tur esaki, penske ta spera lo 
haci un diferencia. “No ta 
facil pa bay di road course na 
oval, pero nos team por hacie 
y nos ta kere e fanaticonan lo 
disfruta”, segun Penske. 

Rumannan BQabér cla pa Nederlandsche Kampioenschappen 


ORANJESTAD - For di 
aña pasa e rumannan 
Klabér a cuminsa cu nan 
programa cu Master Henk 
Meijer, coach Olimpico y 
Hall of Famer a traha pa 
nan hunto cu nan Psy- 
choloog Henriét van der 
Molen. 

December ultimo nan a bi- 
aha pa Spaña, Madrid y a 
atende cu camp training Han 
Kuk despues a sigui cu un 
otro camp training na Co- 
penhagen, Dinamarca. Na e 
camp nan tabata tin partici- 
pante for di mas cu 20 Pais y 
mas cu 175 participante for 
di Spaña, Portugal, Nigeria, 


Chile, USA, Brazil, Luxem- 
bourg, Dinamarca, Sweden, 
Noorwegen, Turkia, Faerór, 
Australia, Austria, Morocco, 
Inglaterra, Bulgaria, Hulan- 
da, Kenia, Croatia, Isla Man 
y Aruba. 

E siman aki training ta sigui 
na Groningen cerca Grand 
Master Henk Meijer cu e 
meta pa gana e siman aki na 
e Nederlandsche Kampioen- 
schappen. Záhyon Klabér tin 
cu defende su titulo di aña 
pasa cu ta Campeon di Hu- 
landa. Joshua Habér ta par- 
ticipa pa prome biaha pa sigui 
cu su plan di 2020. 

‘Gabinete Wever Croes ta sigui maltrata contratista 
chikito, awor a kita nan bonus’ 


ORANJESTAD - “Sistematica- 
mente Gabinete Wever Croes ta 
sofocando esunnan mas vulner- 
abel den nos comunidad. Atrobe 
e contratistanan chikito na 
DOW ta victima di un otro de- 
cision di corta den nan pago. E 
biaha aki a kita nan bonus di fin 
di aña cu tabata entre Afi 650,= 
fiorin pa Afi 1350,= pa aña”, 
esaki parlamentario Benny Sev- 
inger a denuncia cu pruebanan 
den su man. 

Contratistanan Chikito segun e 
contract den articulo 29 tabata tin 
derecho riba un bonus ora nan 
cumpli debidamente cu nan trabao. 
E bonus aki ta pa bon prestacion cu 
nan a haya den tempo di Minister 
Sevinger mes. Pa hopi contratista e 
suma tabata core entre 650 pa 1350 
florin. 


Contratistanan chikito awor ta 
wordo forsa dor di Gabinete Wever 
Croes pa flrma cu ta elimina e bo- 
nus aki. Esaki ta e forma di opera di 
e gobierno esaki Sevinger a denun- 
cia. Di un banda ta caba di duna e 
suma 25 florin riba salario minimo 
y di otro banda ta kita 1350 florin 
di e mesun contratista chikito. Un 
abuso di marca mayor. Gabinete 
Wever Croes ta kita dobel di locual 
nan a gaba cune na aumento di salar- 
io minimo’, parlamentario Sevinger 
ta reclama. 

Parlamentario Sevinger ta bisa cu 
lider di Partido, Mike Eman ya na 
diferente ocasion a mustra riba e 
abuso cu ta haciendo cu e contrat- 
istanan chikito. Na e momento 
aki lider di partido, Mike Eman, ta 
sosteniendo su esposa Doina den 
un kebrante di salud, pero mi tin 
contacto cune y e ta solidario cu e 
contratistanan chikito y hopi pen- 
diente pa nan wordo defendi, parla- 
mentario Sevinger a splica. 

Na fmal di aña caba e prome mita di 
e bonus a wordo kita. Lider di AVP, 
mr. Mike Eman na e momento ey a 
sali mustra cu atrobe decisionnan ta 
cay cu ta perhudica e contratistanan 
chikito aki di famianan humilde. 
Esaki a sosode hustamente den fm 
di aña cu mas famianan tin mester 
di nan entrada. E momento ey Gabi- 
nete Evelyne Wever Croes a tuma 
un otro medida inhusto cu a afecta 
severamente e entrada di e contrat- 
istanan chikito cu ta traha pa DOW. 

Tambe Gobierno a dicidi pa forsa 
contratistanan chikito inhustamente 
den mas dia liber sin pago den fm di 
aña. Gracias na protesta di Lider di 
AVP, Mike Eman y intermediacion 
di mediador, Anselmo Pontilius, e 
decision aki a keda revoca, pero e 
kitamento di mita di bonus a keda 


un hecho. Awor ta henter e bonus 
ta bay wordo kita segun e papelnan 
cu a cay den man di parlamentario 
Sevinger. 

Na fmal di aña Mike Eman a bisa di 
no ta compronde kico ta intencion 
di Gabinete Wever Croes pa cu e 
famianan humilde aki. Prome a mira 
un persecucion partidario cu a kita 
un cantidad di contratista chikito 
puro pa motibo di nan color politico 
y awor ta impone e medida inhus- 
to aki riba e contratistanan chikito. 
Hunto cu e medidanan cu a aumen- 
ta costo di bida ferozmente, cuanto 
abuso mas Prome Minister Evelyne 
Wever Croes ta kere cu e pueblo aki 
por soporta, e lider di AVP, mr. Mike 
Eman a subraya cu hopi preocupa- 
cion despues di a scucha e dolor adi- 
cional aki di contratistanan chikito. 

Parlamentario Sevinger ta mustra 
cu na e momento aki por mira cu 
locual Lider di Partido Mike Eman 
a denuncia na fmal di aña a bira has- 
ta peor cu e decision awor di kita e 
bonus completo di contratistanan 
chikito. Por cierto parlamentario 
Sevinger ta bisa cu locual ta sosode 
aki mester wordo hiba dilanti corte, 
pasobra un homber chikito ta wordo 
forsa pa acepta un adaptacion den su 
contracto cu ta na su desbentaha, 
pero esun cu e poder ta mal usa esaki 
y forsa e contratista chikito pa acepta 
eliminacion di bonus regla den arti- 
culo 29. Sino lo tin consecuencia pa 
nan contract, esdesier nan por wor- 
do kita bao cualkier pretexto y perde 
nan pan y di nan famia. 

Claramente esaki ta mustra cu ta re- 
corte ta bay tin den presupuesto di 
DOW pa 2020 y minister ta obliga 
director pa cuminsa cu e contratis- 
tanan cu ta mas vunerabel. Si mira 
con gasto a subi pa e contratistanan 
aki a rais di tur e medidanan cu e go- 
bierno aki de Evelyn Wever Croes a 
tuma, nan a perde mas di 10% di nan 
entrada caba, awor ta bolbe dal nan 
un sla bao faha kitando nan bonus. 

Pero pa un conferencia de mari- 
huana si gobierno a pone 2 miyon 
florin, pa ministernan biaha rond 
mundo si gobierno a pone 6 miyon, 
pa abogadonan di famia si gobierno 
a pone miyones sin conta tur e fa- 
miliarnan di ministernan cu ta co- 
bra salarionan barbaro mas 25% di 
toelage costando miyones. 

Parlamentario Sevinger a termina 
bisando cu na luga di gobierno 
compensa e contratistanan aki pa 
tur loke nan a perde na medidanan, 
awor ta kita mas. E gobierno aki di 
Evelyn Wever Croes no tin curason 
pa nos pueblo, sla pa pueblo basta 
nan si biba bon. AVP lo ta hunto cu 
e contratistanan aki pa bringa pa nan 
derechonan. 

Parlamentario Endy Croes (MEP): 

‘Bo postbus ta yen. Tira un buelta na trabou, por lo menos haci bo 

postbns limpi y stop di yora Knops’ 



ORANJESTAD - Parlamentario Endy Croes por a scucha un Marlon 
Sneek, lider di Fraccion di AVP hopi zwak den su prome conferencia 
di prensa di aña 2020. Por a tuma nota cu Marlon Sneek a sali cu su 
disco raya y e mesun politica anticua di AVR Segun Marlon Sneek, 
gobierno no a corta den personal of no a corta gasto. 

Parlamentario Endy Croes ta splica cu Marlon Sneek mester ta riba paranda 
di Dande ainda, kisas buscando e 3 Reynan y den su paranda el a ilusiona pa 
topa cu KNOPS y a cuminsa cu su yoradera. E Postbus di Parlamentarionan di 
AVP entre otro di Marlon Sneek ta yen yen di documento te cu el a bay over. 
Entre otro e Jaarverslag 2019 di Minister President ta den su Postbus desde 20 
di december 2019. “Si bo a habri bo Postbus y lesa bo stuknan lo ta imposibel 
pa bo papia tanto disparate dilanti camara”. 

Ta tristo pa mira Parlamentarionan ta wordo paga pa pueblo pero ta solamente 
pa conferencia di prensa nan ta yega na Cas di partido pero na pia di tra- 
bou mes na Parlamento casi nunca esnan di AVP t’ey. E Staatsregeling mester 
wordo cambia den futuro pa evita cu representantenan di pueblo por abusa 
di e manera aki di comunidad. Siguientemente laga nos “lees de les voor” pa 
Marlon. 

Reduccion gastonan di personal 

Den e Jaarverslag 2019 di Minister President riba pagina 16 (tuma nota Mar- 
lon Sneek!) tin un tabel cu ta splica con Minister President den su kantoor a 
baha gastonan di personal. Mike Eman tabata tin 147 persona den su kantoor 
cual tabata costa pueblo 11.3 Miyon pa aña. Evelyn Wever Croes tin 21 per- 
sona den su kantoor cual ta costa pueblo 2.5 Miyon pa aña. Un rebaho di 126 
persona cual ta igual na 8.9 miyon florin pa aña. Esaki kiermen cu den 4 aña 
Minister President Evelyn Wever Croes a “bespaar” pueblo 35.6 Miyon florin 
na personal. “Marlon, unico cos cu bo mester haci ta ‘drop in’ na bo trabou 
rato rato anto corda habri bo Postbus y lesa bo stuknan. Pero den bo conferen- 
cia di prensa di diamars ultimo nos por deduci cu desde 20 di december bo no 
a pasa mas ni banda di bo trabou. Shame on you!” 


Marlon a grita tambe cu e gobierno aki no a baha ningun gasto. Wel den e 
mesun rapport riba mesun pagina 16 por tuma nota con Mike Eman tabata 
malgasta 1 miyon pa aña na voorlichting en promoties y cu esaki a baha bou di 
Evelyn Wever Croes te na 176 mil florin. Un rebaho di mas di 800 mil florin! 
Marlon Sneek ainda ta papia di “sugar tax” unda cu desde algun luna atras caba 
gobierno a confirma cu nan no lo bin mas cu sugar tax. 

Fobia di Marlon Sneek riba KB 

Mas chistoso ta cu segun Marlon Sneek e KB t’ey y gobierno ta ehecutando 
esaki scondi. Wel ta cual scol Marlon a bay? Scol di dos piso? Miembronan 
di AVP a keda cu un fobia riba e famoso KB cu Mike Eman a haya na 2014 
y ainda tin di nan cu no sa con pa deal cune. E declaracion di Marlon Sneek 
alrespecto e KB ta un ridiculez di marca mayor. Marlon Sneek mester ta bou 
influencia di algo. 

Ultimo Marlon a yora cu Knops no kier a papia cu su Fraccion. Segun Marlon, 
Knops a duna nan un afspraak y despues a kit’e for di agenda. Marlon mester 
por compronde cu tanto Hulanda como Knops a compronde bon bon e de- 
saster cu AVP a laga atras y e debe astronomico cu AVP y Mike Eman a hinca 
Aruba aden. Ta cu ki cara Marlon lo bay splica Knops cu AVP tin e receta con 
pa drecha Aruba? Ta un Mega Debe boso a crea hundiendo nos pais Aruba te 
na strop. 

Parlamentario Endy Croes ta pidi Marlon Sneek pa e ‘blijf bij de les’ y busca 
caminda di trabou. Yega Parlamento, bin cumpli cu bo deber y responsabilisa 
bo mes pa e placa cu bo ta cobra tur fm di luna y no abusa di pueblo su hon- 
estidad den dia cla. 

Parlamentario Marlon Sneek (AVP): 

‘Pueblo no sa di mas medida y trahadonan no sa kende lo bay cas’ 


ORANJESTAD - Gabi- 
nete Wever Croes no ta 
transparente, no ta duna 
pueblo y Parlamento in- 
formacion y esaki ta e go- 
bierno cu a priminti cu 
bos halto cu nan lo bay 
bira e gobierno cu ta mas 
transparente cu ningun 
otro cu Aruba a yega di 
conoce. 

Marlon Sneek, lider di frac- 
cion di AVP den Parlamento 
a mustra cu awe aki aya por 
scucha algo di e maneho di 
gobierno y despues di car- 
ambola leynan ta yega parla- 
mento caminda e fraccionnan 
cu ta sostene gobierno, no ta 
haci ningun pregunta na go- 
bierno pero a djis grita Voor’ 
lagando pueblo carga e con- 
secuencianan. 

“Esey ta e situacion cu nos tin 
na e momentonan aki den e 
pais aki y ta algo tristo sigur 
ora cu nos mira cu Minister 
Knops ta bishita Aruba den 
un biahe relampago, caminda 
e no a reuni cu Parlamento, 
caminda e por haya y scucha 
inkietudnan existente pero 
si ta bay tras di loke gabinete 
Wever Croes ta bis’e. 

Nos a scucha e mandatario 
Hulandes tambe bisa cu cos- 
nan ta transparente pero ta 
bon pa pone Knops na altura 
cu nada ta transparente cu 
e gobierno aki, ya cu Parla- 
mento no ta haya documen- 
to, Parlamento no ta haya in- 
formacion for di gobierno. 

Por ehempel den e caso di 
e compania Aruba Airlines, 
fraccion di AVP a dirigi pre- 
gunta na e Minister concerni 
pero no a ricibi contesta al- 


gun, ya cu no tin transpar- 
encia pero awe nos por mira 
con un bom ta rementa den 
nos cara den noticianan in- 
ternacional cu ta mustra cu 
Aruba Airline ta den un pro- 
ceso cu no ta corecto. 

No tin transparencia na Aru- 
ba, esey ta e realidad cu nos 
ta bibando den nos pais pero 
loke si nos por a saca afo for 
di Minister Knops su declara- 
cionnan duna, ta cu e KB ta 
riba mesa ainda y cu gabinete 
Wever Croes conoce conteni- 
do di e KB y cu gobierno ta 
ehecutando e KB aki sin cu el 
a Sali. 

Nos por a saca afo di infor- 
macionnan ricibi cu sr Knops 
a bisa gobierno di Aruba cu 
presupuesto 2020 mester bin 
y cu e no kier mira un presu- 
puesto cu tin un cero plus, a 
base di entradanan incidental 
y den otro palabra, bay tuma 
medida pa garantisa cu e en- 
tradanan aki ta fiho tur aña. 

No entradanan caminda ta 
bisa cu gobierno ta bay haya 
dividendo for di companian- 
an estatal, ya cu asina lo laga e 
companianan masacra pueb- 
lo, ya cu por a mira cu camin- 
da pueblo lo mester a haya un 
reduccion di 25 cen riba nan 
recibo, pueblo a ripara cu nan 
a haya 9 cen so di reduccion 
anto gobierno a keda cu e 16 
cen pa gobierno sigui strica 
mas dividendo. 

Tambe nos por a saca bon cla 
afo di tur loke ta ser comenta 
cu pa loke ta e parti di per- 
sona, Minister &iops a bisa 
cu a informa gabinete Wever 
Croes cu nan mester bay cor- 
ta den personal, algo cu lider 



di fraccion di MEP, sr Tjong 
durante di su disertacion du- 
rante reunion di IPKO siman 
pasa, a confirma cu lo mester 
bay baha cantidad di personal 
di gobierno. 

Pues retiro di trahadonan 
publico tambe ta den tapara 
pero un biaha mas por mira 
cu gabinete Wever Croes no 
ta sincero cu pueblo, no ta 
bin dilanti y bisa pueblo kico 
realmente pueblo tin cu spera 
den e aña nobo aki cu a caba 
di cuminsa. 

Ta bin acerca cu ora nos tuma 


nota di contenido di e carta 
cu Prome Minister Evelyn a 
manda Hulanda, e ta bisa bon 
cla cu loke ta e ley di CAFT 
en berdad su gobierno a pone 
esaki un banda, ya cu Parla- 
mento a entrega un amienda 
cual Minister Knops a bolbe 
reteira cu e amienda aki a 
daña e ley pero cu tin palabra- 
cion cu Minister cu lo keda 
ehecuta e ley sin aprobacion 
di Parlamento y sin e cambi- 
onan propone pa Parlamento 
di Aruba y cu e lo wordo ehe- 
cuta a base di e protocol cu 
a wordo firma pa Minister 
Presidente y Minister di Fi- 


nansa cu gobierno Hulandes. 

Aki claramente por mira cu 
un biaha mas gabinete Wev- 
er Croes ta coy Parlamento 
pone un banda y ta haci loke 
nan kier y pa fraccion di AVP 
esaki ta di lamenta ora cu nos 
mira cu no tin transparencia, 
cu tin nada riba mesa pa por 
debati riba dje y loke ta mas 
serio ainda, pueblo no sa 
kico ta spera pueblo den aña 
2020 aki, cu atrobe ta trece 
incertidumbre den e totali- 
dad,” Parlamentario Marlon 
Sneek a declara. 


Partido AVP a yuda hopi mas hende e biaha aki yena papel di belasting 



ORANJESTAD - Partido 
AVP un biaha mas a yuda 
su miembronan y Aruba 
en general cu yenamento 
di formularionan di Ink- 
omstenbelasting. Robert 
Candelaria di fraccion di 
AVP tabata encarga cu 
e proyecto e aña aki. Tur 
persona cu tabatin mester 
di yudansa pa yena e for- 
mularionan di belasting, 
por a acudi na Cas di Par- 
tido AVP. 

Candelaria a remarca cu aña 
pasa a bira otro proyecto sat- 
isfactorio mirando cu a sur- 
pasa e cifra di hende cu a yuda 
e aña anterior, ta papiando di 


riba 700 persona cu a yuda 
cu nan formularionan. E re- 
accion tabata asina grandi cu 
fechanan adicional mester a 
bin acerca pa asina logra yuda 
tur esunnan cu a acudi na cas 
di Partido. Tambe a brinda 
yudansa pariba di brug na tur 
cu a haci e peticion aki. 

Ta gradici comunidad pa e 
confiansa un biaha mas de- 
posita den e team di AVP Un 
danki grandi na tur e bolun- 
tarionan cu a pone nan tempo 
y conocemento disponibel pa 
yuda e pueblo. Partido AVP 
lo sigui traha na bienestar di 
e pueblo di Aruba. 

Parlamentario Marlon Sneek (AVP): 

‘Aña nobo y gobierno no ta informa pueblo di medidanan nobo’ 



ORANJESTAD - Aña 
2020 a drenta pero ainda 
pueblo ta bibando den un 
incertidumbre total ya cu 
ainda pueblo no sa kico ta 
spera nan y cu gabinete 
Wever Croes no a ni pre- 
senta presupuesto 2020 na 
parlamento. 

Lider di fraccion di AVP, sr 
Marlon Sneek a mustra cu 
aña 2020 a inicia pero ai- 
nda gobierno no a presenta 
presupuesto nobo pa asina 
por mira si gobierno ta bay 
cumpli cu loke el a priminti 
den campaña electoral. 


“Esaki ta e gobierno cu a bisa 
pueblo cu salario minimo lo 
bay subi substancialmente, 
no 1% no 2% y ora cu el a 
papia di substancialmente a 
papia di un aumento di 250 
florin, di 300 florin, pues un 
salario minimo cu Minister 
di Labor y Asuntonan Social, 
a bisa cu salario minimo tin 
cu bira algo cerca di 2000 flo- 
rin. 

Sinembargo te dia di awe 
pueblo no ta scuchando nada 
di loke Minister aki a prim- 
inti di lo haci y ta esaki ta e 
gobierno cu a bisa cu ora 
cu nan drenta gobierno, cu 


facilmente nan ta bay corta 

50 miyon florin for di gasto 
di gobierno pero ainda nos ta 
sperando hunto cu pueblo, 
na unda nan ta bay corta e 50 
miyon aki. 

51 nos compara e presupuesto 
di 2017 cu nan a bisa cu nan 
lo reduci esaki cu 50 miyon, 
nos por mira cu presupuesto 
2018 y 2019 ta 130 miyon 
mas di loke gabinete Mike 
Eman a laga atras. 

Ningun momento no a corta 
na biahenan manera prim- 
inti, no a corta na deskundig 
advies, no a corta na gasto 


di persona, ya cu tur hende 
por corda cu gabinete Wever 
Croes a retira 300 funciona- 
rio kendenan supuestamente 
ta AVE 

Pero awe tur hende por mira 
cu e discusionnan cu tin cu 
Hulanda, ta aumento di gasto 
di personal, cu e gastonan aki 
a sigui subi, pues un mentali- 
dad di ‘quitate tu para pon- 
erme yo.’ 

Nan a bula cabes di 300 
mama y tata di famia pa pone 
nan ‘friends and family’ y 
esey ta loke gabinete Wever 
Croes a haci y esaki ta mesun 


gabinete cu a sigura cu nan lo 
baha edad di pensioen. 

P’esey nos ta ansioso pa mira 
e presupuesto di 2020 pa 
mira si a cumpli cu pueblo ya 
cu despues cu nan presenta 
presupuesto 2020, e presu- 
puesto di 2021 no ta bay yega 
Parlamento ya cu lo ta aña di 
eleccion. 

Pues akinan ta e momento 
pa e gobierno aki demostra 
cu tur loke nan a priminti, 
cu di berdad nan lo cumpli 
cu esakinan cu pueblo pero 
lamentablemente nos tin cu 
mustra cu ningun caminda 
nos por scucha algo riba e 
promesanan aki haci. 

Unico palabra cu nos ta tende 
te cu awor, ta riba Eelasting 
hervorming’ cu nan ta yam’e, 
pero e ‘hervorming’ aki ta 
nan pa asina nan haya mas 
placa y ningun momento ta 
pa pueblo paga menos. 

Fraccion di AVP a manda pidi 
pa medio di un ‘repelbrief ’ cu 
nos a manda dialuna atrobe 
caminda nos ta pidi Minister 
pa informa Parlamento kico 
ta e medidanan cu tin na ca- 
minda. 

Nos a tende di ‘dividenden 
devisieprovisie’ cu lo bay subi 
loke ta bay nifica pa pueblo 
cu automaticamente tur pro- 
ducto ta bay subi ya cu e co- 
merciante mester di e dollar 
pa cumpra su productonan 
riba mercado internacional. 

Esaki ta nifica cu ora cu e 
bay cumpra su productonan 
esaki ta bay ta mas caro dor 
di e medida aki, caminda un 
dollar por bira facilmente den 
careda di 1.95 pa cada dollar 
y eynan por mira caba kico ta 
bay pasa cu tur producto aki 
na Aruba. 

Tambe nos a tende di ‘sug- 
artax’ di cual nan ta core pe, 
nos a tende di bendemento di 
terenonan erfpacht cu com- 
panianan estatal pa saca mi- 
yones di e companianan aki 
y tambe nos a tende di 6% di 
BBO na grens cu atrobe ta 
bolbe nifica aumento di prijs 
di productonan pa e con- 
sumido, pues indicacion cu 
medidanan feroz ta sperando 
pueblo di Aruba proximam- 
ente y p’esey nos kier haya 
e presupuesto 2020 pa asina 
nos por analisa esaki,” lider 
di fraccion di AVP, Marlon 
Sneek a declara. 

DIMAS ta introduci procedura transitorio pa 

pagonan di permiso 








ORANJESTAD - DIMAS ta 
informa tur su clientenan 
y partnernan cu entrante 
dia 15 di januari 2020 lo in- 
troduci un otro procedura 
transitorio pa locual ta trata 
e orden y forma con clien- 
tenan di DIMAS lo tin di 
cumpli cu nan pago pa pro- 
ductonan di DIMAS. DIMAS 
ta innovando y ta den un fase 
di transicion pa cu e manera 
con lo ofrece su servicionan 
y productonan. Den curso di 
e prome parti di aña 2020 DI- 
MAS ta bay introduci gradu- 
almente e posibilidad pa su 
clientenan haci peticionnan 
online. Publico lo wordo in- 
troduci na e portal nobo di 
DIMAS, cu tur su beneficio- 
nan na su debido tempo. 

E cambionan mas importante na 
e momentonan aki pa cliente di 
DIMAS ta lo siguiente: Cliente 
di DIMAS lo por haci su pago di 
DIMAS solamente cu un “Be- 
taalorder checklist”, esaki ta un 
orden di pago digital cu DIMAS 
ta emiti. 

E “Betaalorder checklist” ta in- 
clui 

- e datonan personal di e cliente 
di DIMAS, 

- su number di cliente (CRV), y 
tambe 

- tin un barcode y ta inclui un 
serie di number (= number di e 
orden di pago). 

Con e procedura transitorio di 
cancelacion di pagonan di DI- 
MAS lo ta entrante di 15 di janu- 
ari 2020? 

1. Cliente di DIMAS mester 


traha nan cita online (website 
www.dimasaruba.aw) pa bin 
haci su aplicacion. 

2. Dia di e cita, e cliente di DI- 
MAS ta presenta na DIMAS, pa 
haci entrega di su peticion pa e 
producto di DIMAS (sea cu ta 
un permiso di estadia of un de- 
claracion di constancia of ta otro) 
y e cliente di DIMAS ta alabes 
entrega tur documento cu ta in- 
dica cu ta necesario pa por evalua 
e peticion pa e producto pidi.3. 
DIMAS lo emiti na e momento 
ey un “Betaalorder checklist” na 
e cliente di DIMAS specificando 
e suma(nan) cu mester paga, 
mediante su e-mail adres per- 
sonal. Ta hopi importante pa e 
cliente di DIMAS tin su e-mail 
adres personal corecto y accesi- 
bel. 

4. Cliente di DIMAS por pro- 
cede pa haci e pagonan indica 
riba e “Betaalorder checklist” sea 
via 

^ Billpayment di Aruba Bank 
^ Billpayment di B 
^ na un di e oficinanan di DIMP 
ubica na e MFA-nan unda por 
paga cu debit card (swipe) sola- 
mente. 

5. Cliente di DIMAS cu a haci 
nan pago online of na un MFA 
cu nan “Betaalorder checklist” 
dentro maximo 7 dia calendario, 
no mester presenta un biaha 
mas na DIMAS pa demostra e 
comprobante di pago. DIMAS 
mes lo ricibi un notificacion au- 
tomatico di e pago realisa pa e 
cliente di DIMAS y lo percura 
pa e proceso di evaluacion di e 
peticion lo sigui cana 

6. Cliente di DIMAS cu no per- 


cura pa cancela e pago indica riba 
e “Betaalorder Checklist” dentro 
di e periodo di maximo 7 dia cal- 
endario, lo ricibi un notificacion 
di e cancelacion/anulacion di e 
peticion. 

En corto e cambionan cu lo bin 
na vigor desde 15 dijanuari 2020 
ta lo siguiente: 

Antes, te cu 14 di januari 2020 
Entrante 15 di januari 2020 
Cliente ta haci su pago di per- 
miso na Departamento di Im- 
puesto y ricibi un stempel 
prome cu acudi e cita pa entrega 
su documentonan na DIMAS 
E cliente ta acudi na DIMAS 
dia di su cita. Durante di e cita 
na DIMAS e cliente ta ricibi un 
“Betaalorder Checklist”, via e e- 
mail adres cu e provee DIMAS, 
pa asina e por haci e pagonan. 

E pagonan ta wordo haci na 
Departamento di Impuesto of 
na e booth di Departamento di 
Impuesto den e edificio di DI- 
MAS. Despues cu e cliente ricibi 
su “Betaalorder Checklist” e por 
scoge pa haci e pago sea via e op- 
cion di: 

Billpayment di Aruba Bank of 
Banco di Caribe of por pasa na 
cualkier MFA y cumpli cu su 
pago via di e mashin di swipe. 
Departamento di Integracion, 
Maneho y Admision di Stran- 
hero ta pidi tur cliente encare- 
cidamente pa tene cuenta cu e 
cambio transitorio menciona aki 
riba. Den caso cu tin cualkier 
pregunta por tuma contacto li- 
bremente cu DIMAS via di nos 
pagina di Facebook of e contact- 
formulier riba nos website www. 
dimasaruba 


Diabierna awor servicio na publico cu orario 

parti mainta 


ORANJESTAD - Departamento 
di Impuesto ta participa cu e 
servicio na publico lo tin un otro 
orario parti mainta diabierna 
awor, dia 17 di januari. Esaki en 
conexion cu un reunion pa staf y 
personal di e departamento. Aki 
ta sigui un skema di e orario di 
servicio valido pa diabierna awor. 

Luga 

Oficina principal na Camacuri Ta 
habri 10:00am, tur otro oficina den 
districto Ta habri 10:30am 
Dialuna, dia 20 di januari, 
Departamento di Impuesto 
lo continua cu su servicionan 
segun e orarionan di custumber. 
Departamento di Impuesto ta pidi 
su clientenan pa tuma nota di e 
orarionan menciona pa evita cualkier 
inconveniencia. 



"Dios ta amor... y amor ta Dios, 
maske mi no ta na e mundo aki, tur 
dia lo mi ta banda 

di boso Curazon, mi por stens di loke 
Señor ta hasi" 

Salmo 33 

Cu dolor na nos curason, nos ta 
anuncia fayecimento di nos ser keri: 



Sra. Winifrida M. Zievinger- 
Ridderstaat 

Mihor conoci como DChichiD 
*20-12-1949 - 014-01-2020 

Acto di entiero lo wordo 
anuncia despues 






iijranrm 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, mi por stens di 
loke Señor ta hasi" 

Salmo 33 

Cu dolor na nos curason, nos ta 
anuncia fayecimento di: 



Sra. Josepha A. Wolff 
*15-04-1940 - 014-01-2020 

Acto di entiero lo wordo 
anuncia despues 

Lagrima y nornan por seca, su recuerdonan y tur 
loke e la hasi y signiñca pa nos lo keda graba pa 
semper den nos mente y curason. 

□Cerca Dios mi alma ta na paz, ta di dj[E mi 
salbacion ta biniD 
Salmo 62:1 

Cu dolor na nos curazon nos ta anuncia 
fayecimiento di nos ser keri: 



Sra.Nohelia R. Sanchez Ruiz 

*4 October 1945 □ 013 Januari 2020 


Na nomber di su: 

Mayornan: □Julia Ruiz CNanan& □A.ntonio 

Salazar 

Mama di crianza: 

□Ada Ordoñez-Ruiz 

Wela: □Theodora Ruiz □Mama Yoya^ 

Casa: Benito Sanchez 

Yiunan: Anthony Sanchez Ruiz 

Elton Sanchez Ruiz 

Belinda 

Sanchez Ruiz y pareha Emigene de Cuba 

Yiunan di crianza: 

Andy Sanchez & Famia 

Shandy Sanchez y pareha Manuel Quevedo □Nfel^ 
Nietonan: Stargen Sanchez, Joshua 

Sanchez, Elizabel Croes, 

Carolina Sanchez, Alejandro Sanchez, Ashley 
Sanchez 

Nieto nan di crianza: Jimmy Sanchez y yiu, 
Sherwin Sanchez y pareha Ruthlene Flemming y 
yiunan, Jason Sanchez, Mandy Sanchez 

Rumannan na Venezuela: Henry Ruiz y Famia, 
Douglas Ruiz y Famia, Osbaldo Salazar y Famia, 
□Cruz Salazar y Famia, nLuis Salazar y Famia, 
□Francisco Salazar y Famia, □Antonio Salazar y 
Famia 

Rumannan di crianza na Venezuela: José Ramón 
Ordoñez nRuiz y Famia, Solangel Muñoz □Ordoñez 
y Famia, Dulce Gallardo □ Ordoñez y Famia, 
Dulangel Petit □ Ordoñez y Famia 
Sobrino(a) nan na VenezuelaiNadia, Naidi, Nayla, 
Naylu, Natacha, Nataly, Natimar ,Luciris, Yidris, 
Luis Jose, □ Jose Luis 

Suerga(o): Elizabeth Tromp CBetty ^ Regulo 
Sanchez 

Cuña y Swanan: Rafael Sanchez y Famia, □Esi 
Sanchez y Famia, Jeanette Oduber y Famia, Nyles 
Oduber y Famia, Adrian Oduber y Famia, Swinda 
Pieters y Famia, Ingrid Oduber y Famia, Franics 
Oduber y Famia, □Rudi Oduber, Claire de Cuba y 
Famia 

Amiganan stima: □Tonita^Duarte y Maria-Ester 
Duarte 

Amistad nan di Bingo 

Demas Famia: Sanchez, Ruiz, Oduber, Tromp, 
Ordoñez, Salazar 

Ta invita un y tur pa e ceremonia di despedida 
cu lo tuma lugar Diabuebs 16 di Januari 2020 
for di 7[i>r pa 9[i>r di anocbi na Aurora Funeral 
Home. Cremacion lo tuma lugar despues di 
ceremonia. 

Nos disculpa si por a lubida algun miembro di 
famia den nos tristeza 

Despues di despedida no ta ricibi bishita di 
condolencia na cas. 



Señor mi Dios, 

Bo a tuma for di nos esun cu nos ta stima asina tanto den e 
mundo aki. 

Abo mi Dios, por yena e lugar cu e a keda bashi den nos 
curazon. 

Nos tabata stime y nos tabata tin speransa cu e lo keda 
mas tempo cerca nos. 

Pero abo a dicidi na otro manera, cu Bo Santa Boluntad 
sea cumpli. 

E gran consuelo cu nos tin ta Abo a ricibie den bo curazon 
misericordioso y cu e lo ta feliz den bo Reino y cu un dia 


nos lo uni cune. 



Dominico Florito Winterdaal 
*21 december 1946 □10 januari 2020 
" Mihor conoci como Donny of Omo Don" 

Na nomber di su Estimada Esposa: Olga Winterdaal Tromp 
Na nomber di su mayornan: CLuciano Winterdaal & 
□Dlinda Winterdaal Thiel 

Su suegro(a): tJoannes y Veronica Tromp Dijkhoff 
Rumannan: Ludwina Winterdaal 

Gladys Winterdaal 

Symon Winterdaal & llvia Winterdaal- Croes y yuinan 
Calvin Winterdaal 
Melva & Martino Tromp y yuinan 
□Rufo Winterdaal y yui & Elena Winterdaal-Tromp 
Lilian Winterdaal 
Varida & Johnny Ras y yuinan 
Manera Yuinan: 

Angelique & Gilbert Henriquez-Koolman 

Jonathan (Johnny) Koolman & Carolina Eckmeyer & 

yuinan: Maybelline & James Koolman 

Swa & cuñanan: □Denicia & □Hubert Leonardo 

Petra & Celestino Croes Tromp & yuinan 

Noy & Annie Tromp Boekhoudt & yuinan 

Efy Tromp & Margriet Raeven 

Rita & Tomas Koolman Tromp & yuinan 

Benny Tromp & yuinan & Margarita Croes 

Mario & Edna Tromp Lampe 

Subrino y Subrinanan: 

Silvienne Winterdaal & yui 

Selkys Winterdaal & yui 

Edmond & Sue-Ellen Tromp & yuinan 

Zerlina Tromp & yui 

Milton Tromp 

Melissa Ras & Ru Koolman & yui 

Sharissa Ras & Lidrick Solognier 

Keyla Winterdaal & Jurgen Angela & yui 

Omo: Rufo & Ninita Thiel & Famia 

Tanta: Emerita & Lucas Tromp & famia 

Su Ihanan: Maikel Winterdaal, Charlene Ras, Arienne 
Tromp, Jonathan Koolman & Milton Tromp 
Na su primo y primanan & demás famia. 





Laga tur loke ta spera mi ta bunita 
Laga tur locual cu mi encontra na 
caminda ta bunita 

Laga tur locual cu mi laga atras keda 
bunita y 

Laga esakinan termina den tur 
buniteza. 

Cado Wever. 

Cu profundo tristesa nos ta anuncia 
fayecimento di nos ruman y omo 
stima: 



Casimiro Geerman 
Mihor conoci como □CachinD 
*25-l 1-1944 - 012-01-2020 
Na nomber di su: 

Rumannan: Cicilia Franken-Geerman 
Margarita Geerman 
CuDa: Hilda Geerman-Wernet 
Sobrino(a)nan: Lucia y Mario Rasmijn- 
Geerman y famia 

Diana y Willem Bergshoeff-Geerman y 
famia 

Roly Geerman y yiu 

Chito y Linsey Geerman y famia 

Glenn Conradus 

Renny Conradus y famia na Curaçao 

Desmond Conradus y famia na Curaçao 

Irving Conradus y famia na Curaçao 

Jasmin Conradus na Curaçao 

Susie Franken, Alwin Croes y famia 

Lissette Franken 

Mabeline Franken y David Kock 

Jacinta Gomes y famia 

Marc Gomes 

Stacey y Julie Croes 

Ruthline Franken y famia 

Debby Rasmijn y famia 

Oswin Geerman y famia 

Deta Boekhoudt y famia 

Coby Maduro y Sra. 

Hildward Geerman y famia 

Roger Bergs 

Hoeff 

Bon amigonan, bisiDanan y 
conocirnan, primo y primanan y demas 
famia 


Acto di despedida y cremashon lo tuma lugar diahuebs 16 
januari 2020 for di 9'or pa ll'or di mainta na Aurora 
Funeral Home. 

Disculpa nos si den nos tristesa nos por a lubida algun 
famia of conoci. 

Nos ta lamenta cu después di acto di despedida nos no ta 
ricibi bishita di condolencia na cas. 

Enbes di flor of krans tin un box disponible pa un bon 
causa. 


Ta invita pa acto di entiero cual lo 
tuma lugar diahuebs 16 di januari 
2020 na Misa Inmaculada Concepcion 
na Sta Cruz di 2[i>r pa 4[i>r di atardi. 
Despues lo sali pa Santana Catolico na 
Sta Cruz. 

Disculpa nos si den nos tristesa nos 
por a lubida algun famia of conocir. 






























Sorteo # 6986 


4493 

6163 


1537 



Sorteo # 6030 


2119 

Sorteo # 735 


5956 



Sorteo # 4789 


3291 


Sagitario 



Sorteo # 2643 


8542 

8823 

8846 



Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 15 Jan 2020 Anochi 


1 


I 

15-24-26-33-35 

1 Sorteo # 2067 | 

Joker 31 Letter A 

0 

X Jackpot 


0 

X Match 4+ 

300.000,- 

2 

X Match 4 

73 

xAfl. 12,00 



02-04-14-20-21 

Sorteo # 5004 

Proximo Jackpot | 

0 

X Jackpot 

98.000,- 

7 

X Match 4 

188 

xAfl. 8,00 




Sorteo # 

Mega Ball 

0 

X Jackpot 1 


0 

X match 4 

350.000,- 

0 

xAfl. 500,00 

0 

xAfl 50.00 

0 

xAfl. 15,00 



Afl. 450.000,- 



DIARIO 1501 - 0055-1305 

SUPER 5:185 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 15 Jan 2020 Merdia 



Sorteo # 2800 


3949 

5739 


0227 



Sorteo # 2800 


0130 

Sorteo # 856 


6426 



Sorteo # 2800 


6738 

Piscis 


1 

I5S3 

1 

1 Sorteo # 1 


Joker 


Letter 


0 

x Match 4+ 

0 

x Match 4 

0 

xAfl. 12,00 


290.000,- 




Sorteo # 

Proximo Jackpot | 

0 

x Jackpot 

93.000,- 

0 

x Match 4 

0 

xAfl. 8,00 



Sorteo # 

Mega Ball 

0 

x Jackpot 1 


0 

x match 4 

350.000,- 

0 

xAfl. 500,00 

0 

xAfl 50.00 

0 

xAfl. 15,00 



Afl. 450.000,- 

Tauro 


Un dia manera awe ta bay ta un dia cu bo ta bay 
logra un exito den bo trabou. Sea cauteloso pa- 
sobra tin un hende cu tin gana di pasa bo dilanti 
cana prome y no conta bo ideanan. Bo number 
di suerte ta :41, 11, 17, 27, 7, 37 


Un persona di wowo berde ta bay acerca bo 
awe esaki ta pa investiga ariba bo plan nan 
tene cuidou di papia ariba bo plan nan pa asi- 
na bo no perde bo meta cu tanto bo ta bringa 
pe. Bo number di suerte ta :1, 18, 9, 45, 7, 31 


Awe ta un dia di trabou pa bo Geminis es- 
aki ta cu bo ta bay haya un empuhe laboral 
disfruta di bo posesion nobo. Bo number di 
suerte ta:31, 20, 12, 1, 9, 39 



Geminis 


Awe ta un dia yena di alegria pa bo esaki ta debi cu bo 
ta bay haya un noticia cu ta bay yena bo di felicidad awe 
disfruta di bo dia Cancer. Bo number di suerte ta: 43, 



33, 10, 23, 7, 13 


Cancer 


Tur dia bo ta pensa cu awe ta e dia pero no ta 
awe ta e dia. Pero un dia manera awe bo ta bay 
haya locual bo ta busca pa basta dia y ta e logro di 
bo esfuerso di bo trabou disfruta di esaki awe. Bo 
number di suerte ta: 40, 11, 10, 5, 7, 38 



Leo 


E caminda pa bo alcansa e exito ta ariba e rumbo 
di bo caminda y esaki ta e luz cu ta guiado den su 
direccion awe. Bo luna y planeta Jupiter ta briya 
den su splendor. Bo number di suerte ta:3, 18, 
10, 5, 7, 37 



UiTSP 




Scorpio 


Ta recomendabel pa haci un biahe esaki ta pa 
I bo descansa bo mente di tanto trabou. Un 
biento di paz ta bay ta cu bo den e dianan aki 
disfruta di esaki. 3, 18, 10, 15, 17, 30 


Un meta nobo ta cuminsa pa bo awe . Bo tin 
hopi persona cu ta admira bo y ta cla pa yuda 
bo alcansa bo metanan. Un persona ta bay bati 
bo porta awe y ta bay duna bo e yabi cu tanto 
bo tawata warda pe. bo number di suerte ta; 42, 
18, 11,45, 7,31 




Awe ta un dia pa bo crea e union cu bo amigo- 
nan y mustra cu bo ta un persona cu ta kere den 
union. Esaki ta pa asina bo logra e meta cu tanto 
bo kier logra pone un bela blow den bo cas e 
esaki ta significa poder y siguridad. Bo number 
di suerte ta: 43, 18, 10, 45, 7, 37 

Awe bo ta bay haya un yamada di un persona 
cu bo tin hopi tempo sin scucha. Esaki ta 
bay trece un Ñoticia no hopi bon pa bo pero 
keda bo mes trankil pasobra esaki ta algo 
pasahero. Bo number di suerte ta: 1, 18, 10, 

Capiricomio i.sjv. 

Bo mester cana awe den un forma sabi paso- 
bra tin hopi hende cu ta mira bo movecion y 
sa kico bo kier logra cambia bo tactica Acu- 
ario pa asina nan no horta bo idea. Bo num- 
ber di suerte ta: 11, 18, 10, 15, 17, 27 

Aquario 

Awe ta un dia pa bo haci un compras esaki ta 
debi cu bo ta subi di un caliber mas halto den 
bo careda profesional un persona tin un bista 
ariba bo esaki ta refleha den su mirada esaki ta 
significa e amor cu bo ta busca awe. Bo number 
di suerte ta :13, 29, 19, 45, 27, 37 

Cas Di Cultura 

Vondellaan 2 Aruba 
297-582-1010 

FADA 

Campanastraat 5 Aruba 

297-583-2999 

297-583-9610 

FAVI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
TeL297-582-2219 
Fax 588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Oduber 
Tel. 582 1780 


San Nicolas 

24 ora 
Imsan 

warda 

San Nicolas: 

Seroe Preto 
Tel. 584 4833 


Servicio di Taxi 


Aruba Transfer Tour & Taxi C.A, 

Pos Abao #41 
P.O. Box 723 Amba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Amba 
Tel. 587 5900 
Fax: 587 1928 
E-mail: tas@setamet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule january 2020 


THU 


09 


KONINGSDAM 




NORWEGIAN GEM 


FRI 


10 


CARNIVAL PRIDE 




SAT 


11 


AIDAPERLA 


SEABOURN SOJOURN 


SUN 


12 



MON 


13 



TUE 


14 



WED 


15 



THU 


16 


EXPLOREROFTHESEAS 


MONARCH 

MEINSCHIFF2 


CARNIVAL HORIZON 
MARELLA EXPLORER 2 
MSSIRENA 


07.00 


17.00 

09.00 

18.00 




09.00 


22.00 




08.00 


18.00 

08.00 

23.00 
















09.00 


21.00 




06.30 


15.30 

07.30 

20.00 




08.00 


16.00 

08.00 

18.00 

11.00 

23.00 


B 

C 


C 


B 

C 


C 


B 

C 


B 

C 

I 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional ]£0 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

585-1965 

Dakota 

agaci 

4QBSI 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

‘SBBt 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

mngn 

Ad Patres 

584-2299 

Olive Tree 

584-8888 

Royal Funeral H. 

586-4444 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 01/15/2020 



CeNTRALE B.ANk \^N AR.I IBA 


1 

Currency 

2 

Buylng from Publlc 

3 

Buylng from Publlc 

Selllng to Publlc 

ANG 

98.00 

100.00 

100.20 

ANGl'' 

- 

- 

100.00 

USD 

1.77 

1.78 

1.80 

CAD 

1.34 

1.36 

1.38 

CHF 

184.38 

185.10 

185.90 

GBP 

2.25 

2.30 

2.36 

JPY 

160.66 

162.13 

163.76 

EUR 

196.78 

198.58 

200.57 

DKK 

25.59 

26.31 

27.11 

NOK 

19.04 

19.76 

20.56 

SEK 

17.78 

18.50 

19.30 

For amounts up to Afl. 100,000 

IPA cu anochi di informacion pa maestro di Enseñansa Primario 


ORANJESTAD - Dialuna 
dia 10 di februari 2020 In- 
stituto Pedagogico Aru- 
bano (IPA) ta tene un 
anochi di informacion 
pa tur studiante/ grad- 
uado di HAVO, VWO y 
EPI (nivel 4) interesa pa 
haci e estudio pa maestro 
di enseñansa primario na 
IPA. E estudio aki ta for- 
ma maestro cu ta cualifica 
pa duna les na mucha di 
kleuter y of scol basico. 
Tur persona cu ta interesa 
ta bonbini na e anochi di 


informacion cu lo cumin- 
sa pa 7or di anochi na IPA 
(Isaac Wagemakerstraat 
11, San Nicolas). 

Durante e anochi di infor- 
macion lo duna informacion 
general di e estudio pa mae- 
stro pa enseñansa primario. 
Ademas di esaki lo elabora 
riba e procedura y prueba di 
admision cu mester cumpli 
cune. 

Tur persona cu ta interesa 
pa bira maestro di enseñansa 

primario por pasa na Stu- 
denten Services di IPA en- 
tre 8or di mainta cu 12or di 
merdia y entre 2or cu 4or di 
atardi pa inscribi. Pa por in- 
scribi mester trece e papel di 
registro civil (papel di AWG 
5) y paga un suma di AWG 
75,- pa asina cubri e gastonan 
di inscripcion. Si bo a gradua 
caba, lo mester trece copia di 
bo diploma di sea havo, vwo 
of mbo nivel 4. Si bo ta den 
examenklas di havo, vwo of 
mbo nivel 4 ta importante pa 
bo inscribi di awo caba mi- 
rando cu inscripcion ta cera 
14 di februari 2020. 

Despues di e fecha aki no por 


inscribi mas pa aña academi- 
co 2020-2021. Tene cuenta 
cu pa aña academico 2020 - 
2021, e estudio pa maestro di 
enseñansa primario ta e unico 
estudio cu IPA lo ofrece. 


Pa mas informacion por 
tuma contacto cu Studenten 
Services na 5243100 of por 
bishita nos pagina di face- 
book ‘Instituto Pedagogico 
Arubano’ of nos website 
www.ipaaruba.com. 

Pronostico di Tempo 


-Un aviso pa boto chikito 
pa lama habri y special- 
mente areanan cerca di cos- 
ta oost te noordwest ta keda 
na vigor... 

Tempo: 

Parcialmente nubia cu un 
awasero breve 
Temperatura maximo 30 
grado Celsius temperatura 
minimo 24 grado Celsius 

Bahada di solo : 6:33pm 
subida di solo : 7:05am. 

Biento: 

For di direccion oost y 
modera te basta fuerte; 
forsa 4 te 5 (21 te 39 km/ 


ora, 11 te 21 nudo) den dia 
fuerte te duro den rafaga; 
forsa 6 te 7 (40 te 61 km/ 
ora, 22 te 33 nudo) 

Situacion general di 
tempo: 

Den proximo 24 ora de bes 
en cuando mas nubia lo bay 
pasa riba region local. Pa e 
motibo aki principalmente 
den oranan di marduga i 
mainta trempan tin posi- 
bilidad pa un awasero breve 
riba partinan di e isla. 

Condicion di lama: 

Un aviso pa boto chikito 
ta keda na vigor. Olanan 
ta for di direccion oost- 



noordoost cu haltura di 
6 te localmente 9 pia na 
parti noord. Ta sugeri ocu- 
pantenan di boto chikito 
pa procede cu cautela riba 
lama habri. Ta sugeri usu- 
arionan di lama y operador- 
nan di boto chilato pa evita 
parti noord di nos costanan 
ya cu lama ainda ta bastan- 
te bruto te bruto. Lama lo 
baha gradualmente durante 
e weekend venidero y prob- 
ablemente lo kita e aviso pa 
boto chikito den curso di 
dialuna. 

Turkia ta desblokea Wikipedia despues di mas di 2 aña 



ANKARA, Turkia (AP) — 
Turkia ayera a retira su 
prohibicion riba acceso na 
Wikipedia despues di mas 
di dos aña, algun siman 
despues cu e corte mas 


halto di e pais a duna ve- 
redicto cu e blokeo tabata 
viola libertad di expresion. 

Turkia a blokea Wikipedia 
na april 2017, acusando e di 


ta parti di un ‘campaña di 
difamacion’ contra e pais, 
despues cu e website a nenga 
di elimina contenido cu su- 
puestamente tabata presenta 
Turkia como sostenedo di e 
grupo Estado Islamico y otro 
organisacionnan terorista. 

Ayera acceso a resumi, algun 
ora despues cu Official Ga- 
zette di Turkia a publica deta- 
yenan di e veredicto luna pasa 
di e Corte Constitucional na 
fabor di Wikipedia. 

Acceso na e website tabata 
blokea bou di un ley cu ta 
permiti gobierno prohibi 
websitenan cu ta considera 
un menasa pa seguridad na- 
cional. 


Wikipedia a nenga di elimina 
contenido di e pagina gen- 
era pa comunidad, citando 
su oposicion na censura. A 
peticiona e Corte Constitu- 
cional na mei 2017, despues 
cu negociacion cu oficialnan 
Turco y un reto den cortenan 
menor a faya. 

Turkia tin un mal record di 
censura y supresion di dis- 
curso liber, cual a intensifica 
despues di un golpi di estado 
cu a faya na 2016 contra go- 
bierno di presidente Recep 
Tayyip Erdogan. A aresta de- 
cenas di miles di persona of 
a despedi nan di trabou den 
gobierno, y a cera miles di 
organisacion di medionan di 


comunicacion of gruponan 
di sociedad civil den un cam- 
paña di censura despues di e 
intento di golpi. 

Acceso na decenas di miles di 
otro website for di Turkia ta 
keda blokea. Na 2008, Turkia 
a preveni acceso na YouTube 
pa dos aña pa motibo di vid- 
eonan insultando e lider fun- 
dado di e republica Turco. 
Twitter, mientras tanto, ta 
bisa cu ta ricibi mas peticion 
pa eliminacion di contenido 
for di Turkia cu cualkier otro 
pais. 

Sinembargo, hopi ciudadano 
Turco a haya manera di evadi 
e prohibicion riba Wikipedia 
y otro websitenan blokea. 


Retencion masal di data ta contra ley Europeo 


BRUSSELS (AP) — Un 
consehero legal na e corte 
mas halto di Union Eu- 
ropeo a bisa ayera cu e 
reglanan di proteccion di 
data di e bloc mester pre- 
veni estadonan miembro 
di retene indiscriminada- 
mente data personal cap- 
tura for di companianan 
telefonico y di internet, 
hasta ora agencianan di 
inteligencia ta bisa cu se- 
guridad nacional ta den 
riesgo. 

Den un opinion no- vincu- 
lante riba con Corte Europeo 
di Husticia (ECJ) mester 
tuma decision riba asuntonan 
relaciona na acceso di agen- 
cianan di inteligencia riba 
data di comunicacion teni pa 
proveedornan di telecomu- 
nicacion, abogado general 
Campos Sanchez-Bordona 
a bisa ‘e forma y metodo pa 
combati terorismo mester ta 
compatibel cu rekerimenton- 


an den ley’. 

Comentando riba un serie 
di casonan di Francia, Reino 
Uni y Belgica - e tres pais 
victima di atake extremista 
den añanan recien cu a refor- 
sa vigilancia - Sanchez-Bor- 
dona a bisa cu mester man- 
tene e veredicto di casonan 
di ECJ. E1 a cita un caso den 
cual e corte a duna veredicto 
cu retencion general y indis- 
crimina di comunicacion ta 
‘desproporciona’ y inconsis- 
tente cu directivanan di pri- 
vacidad di UE. 

E abogado general a reco- 
menda acceso limita na e 
data, y unicamente ora ta es- 
encial ‘pa prevencion efectivo 
y control di crimen y salva- 
guardia seguridad nacional’. 

Privacy International, un 
organisacion caritativo pro- 
moviendo e derecho na pri- 
vacidad, a trece e caso inicial. 


Referenciando e ley di caso 
di ECJ, a bisa cu e adkisicion, 
uso, retencion, revelacion, 
almacenahe y eliminacion di 
bulk di set di datonan per- 
sonal y bulk di datonan di 
comunicacion pa agencianan 
di seguridad y inteligencia di 
Reino Uni ta ilegal bou ley di 
UE. 

Tribunal di Podernan Inves- 
tigativo di Reino Uni a referi 
e caso na ECJ, cu a tene un 
audiencia conhunto cu dos 
caso similar di Francia y otro 
di Belgica. 

“Nos ta ricibi di bon manera 
e opinion awe di abogado 
general, y ta spera e lo ta per- 
suasivo na e Corte”, segun 
Caroline Wilson Palow, Di- 
rector Legal di Privacy Inter- 
national “E opinion ta un vic- 
toria pa privacidad. Nos tur ta 
beneficia ora cu schemanan 
di derecho robusto, manera e 
Charter di Derechonan Fun- 
damental di EU, ta aplica y 


cumpli.” 

Opinionnan legal di ECJ no 
ta legalmente vinculante, 
pero hopi biaha ta cumpli pa 
e corte. Servicio di prensa di 
ECJ a bisa cu ta spera un ve- 
redicto dentro di dos luna. 

“Si e corte dicidi pa sigui 
opinion di e abogado gen- 
eral, ‘metadata’ manera data 
di trafico y ubicacion lo keda 


suheto na e nivel mas halto 
di proteccion den Union Eu- 
ropeo, hasta ora tuma acceso 
na nan pa proposito di sigu- 
ridad nacional”, segun Luca 
Tosoni, investigado na e Cen- 
tro Noruego pa Computer y 
Ley. “Esaki lo rekeri varios es- 
tado miembro - incluyendo 
Belgica, Francia, Reino Uni 
y otronan - pa haci amienda 
den nan legislacion domes- 
tico.” 



Video inusual ta mustra 5 leon di montaña hunto na California 



JACKSON, Calif (AP) — 
Un video di vigilancia di 
cas na California ta mus- 
tra cinco leon di montaña, 
den un encuentro poco 
comun di e felinonan no- 
toriamente solitario. 

A graba e video na un resi- 
dencia rural den borde di Bo- 
ske Nacional E1 Dorado den 
oriente di Sacramento, segun 
KTXL-TV a reporta ayera. 

“Nos a comparti e video y 
potret cu varios di nos biolo- 
go di bisa salvahe, y ningun di 
nan por a recorda di a yega di 
mira cinco leon di montaña 


hunto”, segun Peter Tira, 
vocero di Departamento di 
Pesca y Bida Salvahe di Cali- 
fornia. E1 a yama e imagen 
‘extraordinario’. 

Un di e felinonan ta mas 
grandi cu e otronan, pues 
cientificonan ta specula cu 
ta e mama leon. E otronan 
probablemente ta su puppies, 
pero Tira no ta kere cu tur di 
nan ta di e mesun litter. 

Mamanan hopi biaha ta des- 
pedi nan puppies despues 
di un aña, pues pa mira un 
famia di nan hunto no ta co- 
mun, el a bisa. 


Segun biologonan, e unico 
momento cu leon di montaña 
ta mira hunto ta sea durante 
temporada di reproduccion, 
of ora un mama ta criando su 
puppynan, pero tipicamente 
un maximo di tres ta ser mira 
hunto. 

“Nan no ta mucho tolerante 
di otro leon di montaña den 
nan teritorio”, Tira a bisa. 

Cu mas sistema di vigilancia 
di cas, biologonan ta hay- 
ando mas imagen di leon di 
montaña den nan habitat cu 
nunca, el a bisa. 

DIP: Alrededor di 4000 tereno erfpacht bashi 



ORANJESTAD - Recien- 
temente departamento di 
DIP a calcula cu tin alre- 
dedor di 4000 tereno er- 
fpacht bashi cu a wordo 
otorga pa construi cas y te 
awe no tin nada construi. 

Na mei 2018 un proceso a 
cuminsa pa locual ta trata 
tereno pa famia construi 
un hogar y esaki ta bayendo 
bon. Cu e ultimo conteo di 
november 2019, nos tin un 
total di 185 akte pasa, y 220 
persona cu ta sperando riba 
notario. Como DIP nos ta 
preparando e siguiente pre- 
reservering y reservering nan 
cu mester sali muy pronto. 
Overall, nos por bisa cu tur 
cos ta bayendo bon manera 
cu a planea. 

Segun e comunicado cu Bon 
Dia Aruba a ricibi ta indica cu 
na e momentonan aki DIP ta 
bezig cu e atraso di aña 2013, 
y e meta ta pa nos yega te cu 
2018 prome cu aña 2020 ter- 
mina. E situacion fastioso cu 
nos ta encontra, ta e cantidad 
di tereno limita cu ta dis- 
ponibel pa construi cas. Esaki 
ta nifica, cu DIP mester bay 
analisa segun un calculo, cu- 
anto tereno por " bay duna pa 
e proximo 5 añanan. 

Pa locual ta e problema di 
scarsedad di tereno, tin dife- 
rente manera cu nos por yuda 
baha e cantidad aki. Den pas- 
ado tin personanan cu a wor- 
do otorga un tereno y nunca 
a construi riba dje. Esaki lo 
ta un di e prome accionnan 
na unda cu DIP ta bay cum- 
insa actua riba, es decir esnan 
cu tin tereno erfpacht bashi. 


DIP ta haci un suplica pa nan 
cuminsa construi riba nan 
tereno. 

Aña pasa DIP a manda carta 
na varios persona cu no ta 
cumpliendo cu ley es decir, 
cu tin tereno erfpacht bashi 
y no ta haci nada alrespecto 
pa construi, y cu pais Aruba 
lo tuma e tereno otorga bek. 
DIP ta calcula cu tin alred- 
edor di 4000 tereno erfpacht 
bashi cu a wordo otorga pa 
construi cas. 

E otro problema cu DIP a 
constata ta, cu tin un gran 
cantidad di casnan bandona y 
bashi rond di nos isla, y como 
DIP nos kier yega na un acu- 
erdo cu e doño di cas pa wak 
con por intermedia pa solu- 
ciona e situacion. DIP ta con- 
sciente cu den nos “Lands- 
verordering Uitgifte Eigen- 
dommen” ta stipula cu si bo 
cas ta bandona y bo no ta ha- 
ciendo nada cune, pais Aruba 
tin e derecho pa cuminsa un 
proceso pa kita e tereno. 

Por ultimo, DIP ta bezig cu 
varios verkavelingsplan an- 
dando y nos ta bezig ta evalu- 
ando e miho forma pa hinca 
esaki den otro, teniendo na 
cuenta e peticion di Minister 
pa evalua construccion bay 
halto, cu ta pone cu porta e 
verkavelingsplan lo por bira 
mas chikito, pero den un for- 
ma pa bay halto na unda cu 
e famia lo biba abou y drumi 
ariba. 

Tur esaki lo por contribui cu 
DIP por yega na verkaveling- 
splan mas chikito, pa construi 
mas cas. 


Pa locual ta e cifra di esnan 
cu a ricibi un pre-reserver- 
ing caba, e ta importante pa 
DIP menciona cu nos mester 
warda riba e personanan cu 
a ricibi un pre-reservering, 
pa nan cumpli cu e varios 
rekisitonan, prome cu DIP 
por anuncia cuanto hende lo 
ricibi un reservering. Fami- 


anan cu no ta logra cumpli 
cu e rekisitonan stipula, DIP 
tin un acuerdo cu FCCA cu 
tin e tarea pa construi 250 cas 
pa esunnan cu no ta yega na 
remarca. 

Esaki ta un di e proyectonan 
cu DIP ta trahando conhunt- 
amente cu FCCA pa evalua 
con tur cos ta bayendo cu e 


proyecto. Un cos cu nos sa, 
cu Aruba tin un scarsedad di 
tereno. E otro forma pa ricibi 
mas tereno ta, ta esnan cu tin 
tereno propio “eigendom” 
por bende esaki na esnan 
interesa pa cumpra un pida 
tereno. Tur e formanan aki 
por yuda pa un famia ocupa 
un tereno y cuminsa construi 
nan hogar. 


Advertorial 

Aruba Bank ta haci donacion na Cacique Macuarima pa recupera 

despues di vandalismo y candela 


ORANJESTAD - Aruba 
Bank a tuma nota di e no- 
ticia cu a sacudi nos co- 
munidad, ora cu actonan 
di vandalismo na Caci- 
que Macuarima school a 
culmina den incendio y a 
caba cu cuatro (4) les lo- 
kaal, strobando les na e 
muchanan. 

Di biaha a mobilisa den e 
institucion fmanciero pa sos- 
tene e Cabesante di Cacique 
Macuarima, Rachelle Croes- 
Caster, maestronan y Aso- 
ciacon di Mayornan di e scol, 
pa yega na e fondonan nec- 
esario pa reconstrui e parti di 
e edifico cu a kima y cumpra 


e material cu a perde, pa e 
muchanan por reanuda nan 
lesnan mas pronto cu ta po- 
sibel. 

Aruba Bank a reuni cu e ca- 
besante dia 14 di januari atar- 
di na e scol mes pa presenta e 
bunita suma di AWG. 10,000 
como parti di e inversion pa 
yuda cubri gastonan di mate- 
rial, banki y restauracion di e 
edificio pa e muchanan. 

Nos ta encurasha nos comu- 
nidad bini hunto pa duna un 
man pa sostene nos educa- 
dornan y e alumnonan di 
Cacique Macuarima cu mes- 
ter di e ayudo inmediato. 

Ceramento di CAO cu companianan di WAB 

STA kier referendum na Triple A N.V y cuminsa negosha cu N.V Elmar 



ORANJESTAD - Presi- 
dente di STA, Diego de 
Cuba ta premira cu aña 
2020 lo ta uno di hopi ac- 
tividad sindical. 

E aña aki ta habri pa STA 
cerando contracto colectivo 
(CAO) cu e compania gran- 
di di construccion cu ta cay 


bou e paraplu di WAB. Nan 
ta companianan afilia di con- 
struccion, entre nan Albo, 
Thiel Corporation, Croon, 
Bohama, etc. E ceramento di 
CAO ta programa eventual- 
mente pa e siman aki. 

"Mi ta kere cu ta un bon co- 
mienso pa e sindicato y pa e 


companianan tambe,” el a de- 
clara na Bon Dia Aruba. 

De Cuba a bisa cu aparte di e 
fmalisacion di e negociacion 
di e CAO aki cu WAB, sin- 
dicato STA ta negoshando cu 
compania Hertz Car Rental y 
Dufry. Igualmente el a bisa cu 
STA lo ta na mesa negoshan- 


do CAO cu The Mill Resort 
y Triple A tambe. 

Triple A y referendum 

Sindicalista De Cuba a bisa 
cu tabatin ‘turbulencia’ rond 
di e trahadonan di Triple A 
(Aeropuerto). Te hasta nan 
tin un referendum solicita. 
Pero -segun presidente di 
STA- ta e mesun Mediador 
di Gobierno durante un re- 
union cu gerencia di aero- 
puerto y STA a confirma ‘cu 
STA no tin nodi di bay refer- 
endum, y cu gerencia tin cu 
sinta cu sindicato cu STA pa 
negosha e departamentonan 
cu STA ta representa’. 

A pesar di esaki, De Cuba a 
bisa cu STA lo bay pidi un 
referendum ‘pasobra nos kier 
bolter bek e situacion’. Ade- 
mas nan ta haya como sindi- 
cato cu di parti di nan miem- 
bronan na Triple A N.V, nan 
ta hayando mas miembro 
acerca y esaki ta motibo sufi- 
ciente pa nan solicita e refer- 
endum. 

Sinembargo De Cuba a bisa 
textualmente cu STA a so- 
licita e referendum aki caba, 
‘pero nos ta sinti cu Media- 
dor tabata bastante terco den 
aña anterior pa convoca e ref- 
erendum’. E no ta haya cual 
ta e motibo pa kico di esaki, 
pero como STA nan tin cu 
bisa cu e aña aki si ‘nos ta bini 


por la goma’ pa locual ta Tri- 
pleAN.V 

Negociacion N.V Elmar 

Otro negociacion cu e ta con- 
sidera importante ta esun di 
N.V Elmar. De Cuba a bisa 
cu nan CAO ta vence na co- 
mienso di april proximo. Ya 
caba STA a cuminsa manda 
carta pa gerencia di e compa- 
nia di utilidad aki pa cuminsa 
negosha lo mas pronto po- 
sibel of por lo menos pone 
e fechanan pa cuminsa cu e 
proceso di negociacion di e 
contract colectivo di nan tra- 
hadonan. 

“Mi tin cu bisa cu no ta bay 
ta un negociacion facil,” el a 
declara. E ta haya cu e nego- 
ciacion aki lo bay ta bastante 
dificil pasobra ya caba STA 
a sinti e problema cu tabatin 
anteriormente. 

P'esey e lider di e sindi- 
cato aki ta premira cu ta bay 
ta un negociacion bastante 
fuerte. “Aunke mi tin di bisa 
cu e gerencia actual bou Sr. 
Koolman ta uno 'hopi habri' 
y dispuesto pa scucha y nan 
di STA ta habri tambe.” Nan 
lo pone tur carta riba mesa y 
STA ta spera cu gerencia di 
N.V Elmar lo haci mesun 
cos, pa nan por bin cla cu e 
negociacion di un CAO nobo 
den un tempo relativamente 
corto. 


Aruha yenando cu hopi auto 

Casi 80 mU auto registra na departamento di Impuesto 


ORANJESTAD - Aruba 
ta yegando na SOmil auto 
registra na departamento 
di Impuesto. Te dia 8 di 
januari ultimo, nan taba- 
tin registra 87.974 vehicu- 
lo di motor. Pero un par di 
ora ya caba nan a yega na 
88.001 vehiculo registra, 
asina vocero di e departa- 
mento aki, Meverlyn Ro- 
mano a informa. 

E cantidad aki ta keda aumen- 
ta cada aña y nan ta ripara cu 
rapidamente Aruba ta yenan- 
do cu hopi auto. Nos ta ripara 
esaki den e trafico’ el a bisa. E 
categoria mas grandi ta keda e 


plachi tipo A’ cu 76.887 auto. 
Un 88% di e total cu nan tin 
registra actualmente, cu ta 
77.513, a haci e pago comple- 
to di belasting. 

Mientras cu un 3% ta repre- 
senta 2.661 plachi cu ainda 
mester wordo paga pa e dos 
mita di 2019. Un cifra di 
5.719 cu no tin un pago mes 
pa aña 2019, cu ta representa 
un 7% di e total di vehiculo 
registra den e departamento 
aki. Ambos ta un suma di mas 
cu 8 mil plachi cu no a wordo 
paga. Kiermen 10% no a haci 
pago completo di aña 2019 of 
no a haci pago mes. “E 8mil 


algo aki ta un cantidad toch 
considerabel, mirando cu nos 
aña ya a cambia...” el a bisa. 

Nan tin un cantidad di 2.081 
plachi cu ta nifica un 2%, nan 
ta di e personanan cu pa un 
of otro motibo a entrega nan 
plachi, ya sea temporal of de- 
fmitivamente. 

E plachi actual di 2019 colo 
oraño cu blanco ta keda va- 
lido te fm di maart. Cliente 
nobo lo haya temporalmente 
e plachi di aña 2019 y na mo- 
mento cu departamento aki 
tin disponibel e plachi 2020, 
e cliente nobo lo haya e pla- 
chi aki. 



LIKE US ON 

facebook. 

Facebook.com/aru batoday/ 















